
UN ECHO TRAGICO: 


TRAHADO A ELECTROCUTA 
MIENTRAS CU E TABATA 
CORTANDO MATA 


GABINETE-SCHOOF 
HURAMENTA 
OFICIALMENTE PA REY 
WILLIAM ALEXANDER 


REGISTRACION 
PA PRUEBA DI 
NATURALISACION 


YEGADA DI FLOTA RUSO 
NA VENEZUELA TA 
GENERA PREOCUPACION 
CERC’E ISLANAN ABC 


DEPORTE 


COPA DON ELIAS MANSUR 
TA BEK NA RCA ARENA Y 
DEN GRAN FORMA! 

DIAMARS mainta, a tuma luga un incidente basta grave 
riba Sasakiweg, caminda cu un trahado, un contratista di 
DOW cu tabata cortando mata, a electrocuta, coriente a dal 
e, mientras cu e tabata cortando mata. N’e sitio personal di 
Elmar mester a realisa maniobra di reanimacion (CPR) mien- 
tras cu personal di ambulance a yega n’e sitio. 


Manera menciona, e trahado aki tabata cortando mata 
banda di caminda, ora cu e mashin cu e tabata uza a dal 
contra di un kabel di voltahe halto, provocando un descarga 
electrico cu a bent’e abao. 


Polis, cu a yega rapidamente n’e sitio, a percura pa cera e 
caminda pa por atende cu e emergencia. 


Cu maximo urgencia, ambulance a yega n’e sitio y despues 
di un rato, un di dos unidad tambe a presenta pa asisti den 
e situacion. E evento aki ta subraya e importancia di medida 
di siguridad y coordinacion, specialmente ora cu ta traha 
cerca di kabel di coriente. E descarga tabata considerable- 
mente fuerte, mirando e impacto riba e victima. 


E maniobranan di reanimacion a sigui durante un periodo 
largo pero lamentablemente mucho no por a haci pa e 
victima, ya cu el a fayece di e impacto di coriente. 


Ta trata aki di Patrick Alvin Thode, naci dia 25 di september 
1965, pues e tin 58 aña di edad. 


Elmar tambe a manda su comunicado 
Di parti di NV Elmar, nan a manda nan relato den prensa 
unda cu nan ta Lamenta e fatalidad tragico di e contratista y 
ta expresa profundo condolencia na famia, amigo y su cole- 
ganan. 


Den e comunicado, e compania di utilidad ta expresa 
lo siguiente: 
“Cu gran tristesa ELMAR ta confirma, un sucedido tragico cu 
a tuma luga awe mainta, diamars 2 di juli 2024, envolviendo 
un di nos contratistanan cu añas di experiencia. Durante 
trabou di mantencion rutinario pa corta mata riba area 
publico cu ta stroba nos liñanan di luz di caya, un contratista 
lamentablemente a fayece. 


Den e momentonan aki, e causa di fatalidad no a wordo 
confirma pa autoridad ainda. ELMAR ta realisando un inves- 
tigacion, y alabes colaborando cu autoridadnan local pa 
identifica e circunstancianan rond di e accidente aki. 
Regularmente, nos ta contrata companianan pa snoei mata 


cu ta pone un riesgo inmediato pa nos infrastructura. Esaki 
ta trabounan necesario pa siguransa y confiabilidad di e grid. 


Patrick Thode tabata un contratista valioso, cumpliendo mas 
cu un decada eherciendo e tipo di trabounan aki pa ELMAR. 
Nos pensamento ta cu e famia, amigonan, y coleganan di e 
fayecido durante e tempo dificil aki. Gerencia di ELMAR ta 
extende nos mas profundo condolencia y forsa na e famia.” 


Di parti di staff, personal y gerencia di AWEMainta, nos ta 
manda nos sincero palabranan di profundo condolencia n’e 
famianan di Patrick A. Thode. Cu e sosega na Paz. 


Un echo tragico: 


Trahado a electrocuta mientras cu e tabata cortando mata 

AYERA a tuma luga e huramentacion oficial di e gobi- 
erno nobo Hulandes, Gabinete Schoof, door di Rey William 
Alexander. E Rey a huramenta e Prome Minister Dick Schoof 
prome. Despues di esaki a sigui e huramentacion y prome- 
sanan di e diescinco Minister y diestres Secretarionan di 
Estado. 


E ceremonia a tuma luga den e Oranjezaal na Paleis Huis 
ten Bosch. Schoof a presenta e Ministernan un pa un na Rey 
Willem-Alexander pa prome biaha. Despues a sigui e hura- 
mentacion of promesa di tur e ministernan di e gabinete 
nobo. 


Miembronan di e gobierno nobo tambe a haya permiso 
pa huramenta of priminti n’e idioma Friso. Minister di 
Agricultura, Femke Wiersma (BBB), y Secretario di Estado 
di Impuesto y Aduana, Folkert Idsinga (NSC) a haci uzo di e 
opcion aki. 


Seis Minister a opta pa huramenta bisando: “Dios yuda mi”, 
invocando nan fe. Eddy van Hijum (NSC), Mona Keijzer( BBB), 
Caspar Veldkamp( NSC), Dirk Beljaarts (PVV), Marjolein 
Faber (PVV) y Eppo Bruins (NSC) a opta p’esaki. 
E otro miembronan di gabinete a haci un promesa, cu e 
palabranan “Mi ta declara y mi ta priminti”. 


E huramentacion a tuma luga di e forma aki: 
“Mi ta huramenta (mi ta declara) cu pa por wordo nombra 
como minister (Secretario di Estado), mi no a duna ni prim- 


inti, directamente of indirectamente, bou di ningun nomber 
of pretexto, ningun regalo of fabor. Mi ta huramenta (mi 
ta declara y mi ta priminti) cu pa haci of omiti algo den e 
funcion aki, mi no a acepta directamente of indirectamente 
ni lo acepta ningun regalo of promesa.” 


“Mi ta huramenta lealtad n’e Rey, n’e statuto di Reino y n’e 
constitucion. Mi ta huramenta (mi ta priminti) cu lo mi cumpli 
fielmente cu e debernan cu mi cargo ta impone riba mi. Yuda 
Mi, Dios Todopoderoso! (Mi ta declara y mi ta priminti!)” 


E gabinete nobo lo reuni den forma di Conseho di Minister 
pa prome biaha riba diamars 
Rey Willem-Alexander a felicita e ministernan nobo na final 
di e ceremonia. E rey a desea nan “hopi sabiduria den nan 
cargo exigente”. E instalacion a sigui cu e imagen tradicional 
di e ministernan riba e borde di e palacio. 


P’e potret tradicional aki, e miembronan masculino di gobi- 
erno a cambia nan paña. 
Durante e instalacion nan tabata bisti cu jacket, mientras cu 
durante e sesion di potret, nan ta den un pak. E tradicion di 
cambia di bistimento ta data for di añanan setenta. Reina 
Juliana lo a bisa n’e momento ey cu e no kier ta para memey 
di “begrafenisondernemers” den e potret. 


E Gabinete nobo lo reuni diamars na Binnenhof p’e prome 
conseho di Minister. E Rey a duna e ministernan di gabinete 
saliente-Rutte IV nan ‘ontslag’ “den e manera mas honroso”. 


Gabinete-Schoof huramenta oficialmente pa Rey William Alexander 

DIAMARS mainta, 2 di juli, Su Mahestad 
Rey Willem Alexander a nombra e Gobierno 
nobo di Hulanda. Gabinete Schoof I a hura- 
menta na Paleis Huis ten Bosch. E gabinete 
nobo ta wordo forma door di PVV, VVD, NSC 
y BBB y ta consisti di 16 minister y 13 secre- 
tario di estado. Minister President y Minister 
di Asuntonan General nobo ta Señor Dick 
Schoof. Secretario di Estado pa Relacionnan 
den Reino ta Zsolt Szabó. 


Prome Minister Evelyn Wever-Croes den 
nomber di Gobierno di Aruba y di Aruba en 
general ta desea Premier Schoof y henter 
su gabinete hopi sabiduria y hopi exito den 
nan gobernacion. “Mi ta sigur cu nos lo tin 
un cooperacion fructifero cu Prome Minister 
Schoof, Secretario di Estado Szabo y demas 
miembro di e gabinete”, Prome Minister a 
expresa. 


Hulanda tin gobierno nobo 


Gabinete Schoof I a huramenta diamars dia 2 di juli 

DIASABRA ultimo Lotto 5 no a conoce 
ningun ganado cu ta pone e jackpot sigui 
crece y pa awe diaranson e suma bira 1 miyon 
225 mil florin! Pero si tabata tin 3 feliz ganado 
di e segundo premio di Lotto 5 di diasabra 
ultimo, a parti e premio y cada uno a gana Afl. 
4.865,-. 


Lotto 5 ta costa solamente 4 florin pa ticket 
y bo por combina bo 5 numbernan for di 01 
te cu 35, si bo no sa cua numbernan pa kies, 
bo ta puntra bo rebendedo pa un loco y asina 
bo ta den wega pa bira e siguiente miyonario 
y gana e jackpot di 1 miyon 225 mil florin cu 
Lotto 5. 


Corda busca bo Lotto 5 trempan, pa asina 
bo no keda afo di e sorteo miyonario di awe 
nochi cu Lotto, e Loteria di Aruba. Tambe 
Lotto ta ofrece bo e opcion pa por cumpra bo 
weganan di Lotto Online, kiermen si bo no tin 
chens pa sali cumpra bo weganan preferi di 
Lotto, bo por cumpre for di bo smart phone, 
tablet of bo computer! 


Si ainda bo no tin un cuenta di Lotto Online, 
bishita www.lottoaruba.com, traha bo cuenta di 
hungado y asina cu bo wordo aproba, bo por 
cuminsa hunga Lotto online tambe! 


Sorteo di Lotto 5 ta hunga awe diaranson 
pa 7.45PM y por cumpra bo ticket na bo 
rebendedo faborito te cu 7.30PM. 


Lotto, E Loteria di Aruba tin diferente wega, 
Catochi, Big 4, 1-OFF, Zodiac, Wega di 
Number di Korsou di Lotto, Lucky 3, Multi-X, 
Lotto di Dia, Lotto 5, Mini Mega y cu su Mega 
Plus y e diferente weganan di Raspa y Gana y 
Instacash. 


Tambe lo por hunga Lotto Online door di 
bishita: www.play.lottoaruba.com pa por 
registra. 
Cumprando Lotto bo ta contribui na deporte 
riba nos isla. E meta ta pa organisa loteria, 
cambia bida di su hungadonan y na mes 
momento inverti den deporte local pa medio 
di donacionnan na e comision di subsidio. 


Sorteo ta awe nochi 


Awe abo por gana 1 miyon 225 mil florin cu Lotto 5 

DIALUNA ultimo, den oranan di merdia y atardi, Prome Minister Evelyn 
Wever-Croes tabata presente n’e acto ceremonial di traspaso di mando 
presidencial na Panama, entre e Presidente saliente, señor Laurentino 
Cortizo y e Presidente nobo señor José Raúl Mulino. 
Despues di e ceremonia, esnan presente tabata tin e oportunidad di saluda 


Prome Minister a atende e acto ceremonial di 
traspaso di mando presidencial na Panama 


y combersa un poco cu Presidente Mulino y e 
Primera Dama. 


Presente n’e ocasion special aki tabata 
Rey Felipe VI di Spaña, y presidentenan di 
Colombia, 
Republica 
Dominicana, 
Costa 
Rica, Honduras, y di Barbados. Tambe tabata 
presente Prome Ministernan di Aruba y di 
Belize y Vice-Presidente di Guatemala y El 
Salvador. 


Un di e metanan di Gobierno di Aruba ta pa 
posiciona Aruba como un pais fuerte den 
region, p’asina logra ta poco mas indepen- 
diente di Hulanda. P’esey eventonan asina, 
na unda Aruba tin e oportunidad di estrecha 
lasonan cu otro pais ta di suma importancia. 


Prome Minister a indica cu e acto ceremonial 
aki tabata un momento super oportuno pa por 
a cera conoci y combersa cu e representan- 
tenan di e paisnan presente, p’asina estrecha 
lasonan y realisa e deseo di ta mas fuerte 
posiciona. 


Prome Minister, den nomber di Aruba y di 
Reino, ta desea Presidente José Raúl Mulino y 
henter e pueblo di Panama hopi exito y tur cos 
bon den e periodo nan dilanti. 

We Are 


Join Our Award-Winning Team 
#21 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BENEFITS 


ATTRACTIVE SALARIES 
WITH VARIOUS BONUS OPPORTUNITIES 


5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS AT TARA ECO, 
A MAJOR LOCAL SUPERMARKET AND GARAGE 


HOST/HOSTESS (AM/PM) 


ROOM ATTENDANT 
HOUSEMAN 


CONCIERGE/FRONT DESK AGENT 
FRONT OFFICE SUPERVISOR 


HOUSEKEEPING SUPERVISOR 


BARTENDER 
BEACH ATTENDANT 


SALES & MARKETING DIRECTOR 
SUSTAINABILITY MANAGER 


HR COORDINATOR 


SECCION Examen di Departamento di 
Enseñansa Aruba ta informa cu inscripcion p’e 
Prueba di Naturalisacion (Naturalisatietoets) 
pa aña 2024 a habri. 


Pa inscribi p’e Prueba di Naturalisacion 2024 
mester registra online pa medio di un formu- 
lario di registracion. Pa por haci esaki mester 
di un Gmail-adres. No por uza otro e-mail 
adres. Tampoco no por acepta registracion 
na balie of via e-mail adres naturalisacion@ 
ea.aw. 


Registracion ta habri dia 1 di juli 2024 te cu 
31 juli 2024 tanten cu tin cupo pa 2024. Si 
acaso esaki yena, ta cera registracion mas 
trempan y/of ta pone bo riba lista di 2024 por 
si acaso un aplicado a cay afo. 


Por fabor tene cuenta cu na momento di 
registra mester upload e siguiente docu- 
mentonan den pdf: 
• un scan (pdf) di paspoort valido; 
• un scan (pdf) extracto di registro civil di 
Aruba (papel di Censo di 5 florin, no mas bieu 
cu 6 luna); 
• un scan (pdf) di e verklaring(nan) otorga, 
den e caso cu a yega di haci e prueba caba; 
• un scan (pdf) di e Certificado di Prueba 
di Naturalisacion di Papiamento/Hulandes 
otorga te cu 2010; 
• un scan (pdf) di bo diploma EPB-arbeidsmarkt 
of SPO y bo lista final di cifranan den caso cu 
tin esakinan. 


Di e registracionnan cu drenta Seccion 
Examen ta check si esakinan ta completo. Ta 
acepta y procesa solamente aplicacionnan cu 
ta completo. Despues e candidato ta ricibi un 
e-mail cu ta confirma cu a haya su registra- 
cion y cu su nomber ta riba lista pa participa 
n’e prueba. 


Finalmente ta ricibi un di dos e-mail pa pasa 
busca un carta di convocacion cu e fecha, ora, 
luga y informacion tocante pago p’e prueba. 


Mas informacion 
Pa mas informacion tocante e Prueba di 
Naturalisacion y p’e formulario digital di 


Registracion pa Prueba di Naturalisacion 


registracion mester bishita e website www.ea.aw. Riba e website ta busca 
Naturalisatietoets na letter (N) of Prueba di Naturalisacion na letter (P) 
den e menu di alfabet. Ta conseha tambe pa sigui e desaroyonan pa medio 
di Facebook of Instagram @educationaruba. 

UN flota Ruso, consistiendo p’e fragata Admiral Gorskhok, submarino nuclear 
Kazan, un bapor petrolero y un touwboot di salbamento, a yega Venezuela. 
E flota aki, cu anteriormente tabata na La Habana y a realisa ehercicio mari- 
timo den Ocean Atlantico, awo ta den waf di La Guaira. E prome barco pa yega 
n’e costa Venezolano t’e bapor militar petrolero Academic Pachin, marcando e 
comienso di e yegada di e flora di destacamento naval di e flota nort di Rusia. E 
emocion tabata palpabel mientras cu ta spera yegada di e resto di e bapornan. 


E evento aki ta cuadra cu e prome aniversario di e yegada di e bapor Pereco na 
La Guaira, un acontecimento cu tambe a genera gran interes aña pasa. E pres- 
encia di e flota Ruso na Venezuela ta produci un contexto significativo p’e pais. 


Ta importante destaca cu, a pesar di e speculacionnan inicial, tanto Merca como 
Cuba a confirma cu e flota Ruso no ta representa ningun menasa p’e region, 
Cuba, fuera di esey, a declara di a invita e flota na su costanan. Na La Guaira, cu 
un sensacion termico di mas of menos 35 grado, ta spera cu e barconan aki keda 
algun dia den e waf, compartiendo actividad cu e personal di e Armada Militar di 
Fuerza Armada Nacional Bolivariana. Ainda no tin informacion riba si e bishita lo 
ta habri pa publico y e detayenan specifico di e estadia aki. 


E yegada di e bapor Academic Pachin tabata e prome indicacion visibel di e flota 
aki y ta spera cu gran interes e aparicion di e submarino Kazan entre otro embar- 
cacion. 


Yegada di Flota Ruso na Venezuela ta 
genera preocupacion cerc’e islanan ABC 


Reaccion n’e islanan ABC 
Yegada di e flota Ruso na Venezuela por genera 
diferente reaccion n’e islanan ABC, situa hopi 
cerca di e costa Venezolano. Tin e bista di e 
despliege naval aki cu gran cautela debi n’e impli- 
cacion geopolitico y di siguridad den e region. 


1. Preocupacion pa Siguridad Regional: E prox- 
imidad di un flota militar Ruso di e islanan ABC 
por lanta preocupacion riba e stabilidad y sigur- 
idad regional, specialmente considerando e tensi- 
onnan global actual. 


2. Impacto riba Turismo: E islanan ABC, destino 
turistico popular, por experencia un impacto den 
turismo si e bishitantenan sinti un menasa of 
instabilidad den e region. 


3. Diplomacia y Relacion Internacional: Autoridad 
di e islanan ABC por intensifica nan comunicacion 
diplomatico cu Hulanda y e aliadonan regional pa 
monitor e situacion y garantisa e siguridad si nan 
teritorio. 


4. Operacion portuario y comercial: Mirando cu e 
islanan ABC tin waf y facilidad comercial impor- 
tante, e presencia di e flota Ruso na Venezuela 
por influencia den e operacionnan y den e percep- 
cion di e siguridad di e rutanan comercial mari- 
timo cercano. 


Resumiendo, mientras cu Venezuela ta ricibi e 
flota Ruso cu entusiasmo, e islanan ABC por ta 
vigilando di cerca e desaroyonan, evaluando su 
impacto riba siguridad y stabilidad regional. 

TRINTA pasahero a resulta herida despues cu un 
vuelo di Air Europa for di Madrid pa Montevideo, 
Uruguay, a sufri turbulencia fuerte, cu a rekeri un 
aterisahe di emergencia na Brasil. E incidente a 
wordo reporta p’e aerolinea Spaño dialuna. 


E vuelo UX045 di Air Europa, cu destino Montevideo, 
a wordo desvia pa Aeropuerto Internacional Natal 
na Brasil pa motibo di turbulencia fuerte. E aerolinea 
a confirma den un publicacion riba rednan social cu 
e avion a aterisa sigur y cu pasaheronan cu varios 
lesion tabata ricibiendo tratamento medico n’e 
aeropuerto. E avion envolvi tabata un Boeing 787-9 
Dreamliner, cu capacidad pa 339 pasahero. 


E pasaheronan a describi e experencia desgar- 
bador. Maximilian, un di e biaheronan, a bisa: “Di 
un momento pa otro, e avion a destabilisa y a cay. 
Pasaheronan cu no tabatin nan faha di siguridad 
bisti a subi den aire y a dal den dak, y a resulta 
herida; esnan cu tabatin nan faha di siguridad bisti, 
no asina tanto”. Stevan, a añadi: “Tin pasahero cu 
fractura y heridonan na brasa, cara y pianan. Tin 
mas o menos 30 persona herida. E tabata un senti- 
mento bastante horibel; nos a pensa cu nos lo a 
muri, pero danki Dios esaki no a sosode.” 


Air Europa a anuncia cu un avion di reemplaso lo a 
sali for di Madrid despues pa recoge pasaheronan 
na Brasil y sigui cu nan biahe pa Uruguay. E aero- 
linea a sigura cu cualkier pasahero cu mester di 
atencion medico tabata ser trata na Aeropuerto 
Internacional di Natal. 


E incidente aki ta tuma luga den medio di e publi- 
cidad negativo cu ta tumando luga pa Boeing, e 
fabricante di E 787-9 Dreamliner. Mientras cu no tin 
evidencia cu ta liga e lesionnan relaciona cu turbu- 
lencia cu mal funcion di e avion, Boeing reciente- 


Aterisahe di emergencia na Brasil: 


Trinta herido riba vuelo di Air Europa Boeing 
787-9 Dreamliner causa pa turbulencia severo 


mente a enfrenta hopi acusacion di problema di siguridad. 


Siman pasa, un denunciante a alega cu parti di e avionnan 787 Dreamliner di Boeing 
a ser construi na un manera insigur, cu por tin consecuencianan catastrofico. Esaki 
ta sigui cu preocupacionnan similar presenta pa Sam Salehpour, un ingeniero di 
Boeing, cu a informa di fayonan den construccion di e avionnan 787 y 777. Den 
reaccion riba e rapportnan aki, Boeing y Federal Aviation Administration (FAA) a 
suspende entrega di Dreamliner nobo pa casi dos aña, cuminsando na 2021, pa 
investiga y atende cu e problemanan. Boeing a declara cu for di e tempo ey a haci 
cambio den su procesonan di fabricacion y a resumi entrega. 


Mas di un docena di denunciante a presenta den ultimo añanan, y e cantidad a 
aumenta despues cu un tapa di porta a detona un Avion 737 Max na januari, poco 
despues di despegue, creando un buraco grandi den e avion. E incidente aki a inten- 
sifica e scrutinio di e practica di siguridad di Boeing. 


FAA a habri hopi investigacion riba Boeing, examinando varios problema di sigur- 
idad. Ademas, Departamento di Husticia di Merca a indica cu e por presenta cargonan 
penal contra e compania pa motibo di fayo continuo di calidad y siguridad. 


Mientras cu e incidente di turbulencia cu a involucra e Boeing 787-9 Dreamliner 
di Air Europa ta suma n’e problematica narrativo di siguridad di Boeing, E enfoke 
inmediato ta keda e bienestar di e pasaheronan herida y e terminacion di nan biahe. 
E implicacion mas amplio pa Boeing ta enfatisa e necesidad critico di medidanan 
estricto di siguridad y transparencia den e sector di aviacion. 

DEN un decision historico, un corte Panameño a absolve 28 persona acusa 
di laba placa relaciona cu e escandalonan di Panama Papers y Operation 
Car Wash. Hues Baloísa Marquínez a ordena pa kita tur medida di preven- 
cion contra e acusadonan, niun di nan no a wordo nombra publicamente. 
E tribunal tambe a señala cu un acusado a fayece durante e proceso. 


Panama Papers, un tesoro di mas di 11 miyon documento filtra, a keda 
publica pa e Consorcio Internacional di Periodista Investigativo (ICIJ) na 
2016. E documentonan supuestamente a expone un red clandestino cu 


Tribunal di Panama ta absolve 28 persona den e 
escandalonan di ‘Panama Papers’ y ‘Operation Car Wash’ 


tabata envolvi asociadonan di presidente Ruso 
Vladimir Putin y a revela relacionnan comer- 
cial entre un miembro di e comite di etica di 
FIFA y personanan acusa di corupcion door di 
Merca. E revelacionnan a inclui referencianan 
na 12 lider mundial actual of anterior y otro 
128 politico y funcionario publico. 


Sinembargo, e tribunal a determina cu e 
prueba cu a ser colecta den e caso no tabata 
cumpli cu e standard di debido proceso, loke 
a genera dudanan tocante su autenticidad y 
integridad. E hallazgo crucial aki a conduci 
na absolucion di e acusadonan. E declaracion 
di corte a enfatisa e importancia di adheri na 
proceduranan legal adecua y e necesidad di 
evidencia confiabel den e proceso hudicial. 


Gerard Ryle, director ehecutivo di del (ICIJ), 
a contesta e veredicto y a declara: “aunke e 
corte no a responsabilisa e acusadonan aki, 
e impacto duradero di nos investigacion ta 
persisti. Revelando berdadnan oculto, manera 
nos a haci den e caso di Panama Papers, nos 
ta empodera e publico cu e informacion cu 
nan mester pa exigi responsabilidad y impulsa 
reforma.” 
E huicio, cu a dura 85 ora, a envolvi tres fiscal 
y 18 abogado di defensa, reflehando e compli- 
cacion y riesgo halto di e caso. 


Operacion CarWash, otro escándalo significa- 
tivo relaciona cu e personanan absolvi, tabata 
un investigacion exhaustivo riba labado di 
placa enfoca riba Petrobras, e compania estatal 
di petroleo di Brasil. E tribunal a absolve e 
acusadonan den e caso aki pa motibo di insu- 
ficiente di prueba cu tabata demostra entrada 
di placa for di fuentenan ilegal. 


E absolucion aki ta lanta preguntanan impor- 
tante tocante e maneho di casonan di corup- 
cion di alto perfil y e retonan pa sigura condena 
basa riba prueba financiero complica. A pesar 
di e absolucion, e revelacionnan di e Panama 
Papers ta sigui enfatisa e necesidad di mas 
transparencia y responsabilidad den e siste- 
manan financiero mundial. 

E eleccionnan reciente pa Parlamento Europeo a revela un 
tendencia inespera: partidonan derechista extremo a gana 
apoyo significativo, specialmente entre votadonan hoben. 
E cambio aki ta sorprendente, ya cu solamente algun aña 
pasa e mesun grupo demografico, hopi biaha yama “Clima 
Generacional”, tabata apoya predominantemente e partidonan 
berde y progresivo. 


Pues kico a impulsa e cambio aki? 
Generacion Z, esnan cu a nace entre 1995 y 2012, a enfrenta 
un serie di crisis: e crisis financiero, e crisis di e zona euro, 
e pandemia y awor e guera na Europa. E eventonan aki a 
alimenta e creencia general entre e hobennan cu nan bida lo 
ta mas dificil cu esun di nan mayornan. E privacion genera- 
cional di derecho aki ta refleha e privacion geografico observa 
den regionnan afecta negativamente pa globalisacion. 


Roberto Foa, co-director di E Centro Pa Futuro Di Democracia 
na Universidad di Cambridge, ta señala dos division significa- 
tivo den sociedadnan occidental: e division economico entre 
regionnan prospero y “retraso” y e division intergeneracional 
den oportunidadnan di bida. E divisionnan aki a conduci na un 
aumento di insatisfaccion y e deseo pa desafia e status quo, cu 
a haci e hobennan interesa pa e yamadanan populista. 


E atraccion di e derechista extremo entre votadonan hoben a 
wordo sinti den varios pais Europeo. Na Alemania, Alternativa 
pa Alemania (AfD) a triplica su participacion den e votonan 
di esnan bou di 25 aña na 16%. Na Francia, E Rally Nacional 
(RN) a gana 32% di e votonan entre esnan bou di 34 aña. 
Tendencianan similar a keda observa na Polonia, Hulanda, 
Spaña, Portugal, Austria y Italia. 


E sosten creciente aki ta refleha un tendencia mas amplio di 
hobennan cu ta sinti nan mes economicamente insigur y desi- 
lusiona cu e politica dominante. E RN di Marine Le Pen, por 
ehempel, a propone politica dirigi directamente na e necesidad 
economico di hobennan, manera extension fiscal y aumento di 
cas pa studiantenan. E proposicion aki a resona cu casi 50% 
di e votadonan Frances entre 25 y 34 aña. 


Preocupacionnan economico ta primordial entre votadonan 
hoben. Sarah-Lee Heinrichs di e Partido Berde Aleman ta bisa 
cu despues di e pandemia y memey di e guera y inflacion di 
Ucrania, stabilidad economico a eclipsa ambientalismo como e 


preocupacion principal di hobennan. E insiguridad economico 
aki tambe a conduci na mas oposicion na inmigracion, un 
sentimento explota pa e partidonan di derechista. 


Rednan social a hunga un papel crucial den e atractivo di e 
extremidad banda drechi. Plataformanan manera TikTok a bira 
un caldo di cultivo pa ideologia di derechista, cu politiconan 
manera Jordan Bardella y Maximilian Krah acumulando gran 
siguidonan a traves di contenido atractivo, hopi biaha contro- 
versial. E compromiso directo aki ta contrasta marcadamente 
cu e enfokenan mas tradicional y sombrío di e politiconan 
dominante. 


A pesar di e tendencia actual, e sosten di hobennan pa parti- 
donan di extremidad drechi por no ta profundamente ancra. 
Votadonan hoben ta bira mas y mas volatil y ta mustra tiki 
lealtad na un partido of plataforma particular. Su sosten por a 
cambia atrobe, mescos cu el a haci for di e partidonan berde 
pa e banda drechi. 


Sinembargo, e aumento di apoyo di e extremo derechista ta 
señala un advertencia pa e partidonan principal di Europa. 
Segun cu hóbennan ta expresa un insatisfaccion creciente cu 
democracia y e deseo pa considera alternativanan autoritario, 
e partidonan dominante mester atende cu e preocupacionnan 
economico y social cu ta impulsa e cambio aki of ricibi mas 
aliniacion di e generacion mas hoben. 


Na final, e cambio di hubentud Europeo na banda drechi ta 
mustra un frustracion profundamente amargo cu e sistemanan 
politico y economico actual. Pa trata e problemanan aki ta 
crucial pa contrabalansa e atractivo di ideologia populista y di 
derechista extremo entre e votadonan mas hoben di e conti- 
nente. 


Hobennan Europeo mustrando 
interes den politica derechista 

SEGUN cu empresanan chikito ta haya nan caminda den e 
mercado, mantene nan mes informa di e tendencianan emer- 
gente ta crucial. AWEMainta ta ofrece shete tendencia clave pa 
tene cuenta cu ne si bo ta doño di un compania chikito: 


1. Accesibilidad 
Accesibilidad a bira un enfoke importante den ultimo añanan, 
impulsa pa e necesidad di inclusion y cumpli cu standard inter- 
nacional. E doñonan di negoshi ta wordo encurasha pa diseña 
nan website, considerando accesibilidad for di comienso. 
Segun expertonan, integra e funcionnan di accesibilidad for di 
principio y envolve personanan cu desabilidad den e proceso 
di diseño por mehora uzabilidad enormemente. 


2. Inteligencia Artificial 
AI ta sigui revoluciona operacionnan di empresanan chikito 
door di automatisa tareanan, mehora servicio na cliente y duna 
informacion valioso riba data. E hermentnan di AI, manera chat- 
bots, por mehora atencion na cliente y personalisa e experien- 
cianan di compra segun e comportacion di e cliente. Tecnologia 
di AI tambe ta yuda den creacion di contenido, manera genera 
nomber comercial of elabora texto di marketing, loke ta haci’e 
un activo versatil pa empresanan chikito. 


3. Mobil Marketing 
Como cu ta di spera cu mayoria di e usuarionan di Internet ta 
solamente mobil pa aña 2025, e marketing mobil ta esencial. 
Garantisa cu e websitenan ta compatibel cu aparatonan mobil 
cu diseño receptivo, nabegacion simpel y ‘call-to-actions’ prom- 


inente por mehora e experiencia di e usuario y hisa e clasifi- 
cacion den e websitenan di buskeda. Ademas, probechando 
di marketing via SMS y anuncionan paga di Google por yuda 
empresanan yega na clientenan potencial di un manera mas 
efectivo. 


4. Personalisacion di Servicio na Cliente 
Clientenan ta spera mas y mas un servicio personalisa adapta 
na nan necesidadnan specifico. Uzando hermentnan di anal- 
isis di web manera Google Analytics por yuda companianan 
compronde e comportacion y preferencia di e clientenan. 
E experencia personalisa, manera cuponan personalisa of 
e-mailnan di bonbini, por mehora satisfaccion y lealtad di e 
cliente y, finalmente, aumenta rentabilidad den e largo termino. 


5. Crea un Comunidad Online 
Crea un comunidad online rond di bo marca por fomenta 
conexionnan fuerte y confiansa. Ofreciendo contenido valioso 
via web, manera seminarionan, cursonan online, transmision 
en bibo of blog, empresanan por establece nan mes como 
autoridadnan di e industria. E creacion di foronan of areanan 
di miembronan riba e websitenan ta permiti clientenan pa 
intercambia, comparti experencia y duna acceso na contenido 
exclusivo, fortaleciendo e comunidad ainda mas. 


6. Transparencia di Datonan 
Consumidonan ta exigi mas transparencia riba con datonan 
ta wordo uza. Empresanan mester implementa un maneho di 
privacidad cla cu ta splica e practicanan di dato den termino 
simpel. Esaki no solamente ta cumpli cu e rekisitonan legal, 
pero tambe ta genera confiansa den e clientenan. Ta sincero 
riba e recopilacion y uzo di data, incluyendo e uzo di cookies, 
ta reforsa e credibilidad y compromiso di un empresa cu priva- 
cidad. 


7. Sostenibilidad 
Sostenibilidad ta birando un prioridad mientras cu obhe- 
tivonan climatico global ta influencia practica comercial. 
Empresanan ta adoptando modelonan mas sostenibel, manera 
ofrece garantia pa bida largo y programanan di reparacion di 
e producto. Ta spera cu e cambio pa sostenibilidad lo sigui, 
impulsa tanto pa cambio regulador como pa demanda di 
consumidonan di practicanan comercial cu ta responsabel pa 
medio ambiente. 


Keda informa di e tendencianan aki y integra nan den e strategia 
comercial por yuda e empresa keda competitivo y relevante. 
Adopta accesibilidad, inteligencia artificial, marketing mobil, 
servicio di cliente personalisa, creacion di comunidadnan 
online, transparencia di dato y sostenibilidad lo posiciona bo 
empresa pa exito den e panorama cambiante di e mercado. 


C O M E R C I O 


Tendencianan emergente pa Empresanan chikito tene cuenta cu ne 

DIAHUEBS 4 di juli, e popular y grandioso torneo t’ey bek. 
Fanaticada di futbol ta keda cordialmente invita pa yega 
Solito ya for di 6’or di atardi. Lo haci apertura y lo duna 
reconocimento na cuatro baluarte tricolor. 


Pa 7’or en punto lo ranca sali cu e “partidaso” entre e team 
Campeon, cu a caba di promove, Unistars di Pos Chikito 
vs doño di cas Soldadnan Tricolor. Pa 9’or di anochi “otro 
tabla lo bula” ora CDRA Cayman di Rooi Afo topa cu RCS di 
Savaneta. 


E campeonato lo continua diabierna pa 7or cu Estrella vs 
Caiquetio y sigui pa Brazil jrs vs Riverplate. Diasabra 7or 
RCA vs CDRA y despues Unistars vs RCS. Diadomingo pa 6’or 
atardi ta Estrella vs Brazil jrs y 8’or Caiquetio vs Riverplate. 
Entrada ta solamente 5 florin y 2 florin pa mucha. 


Menu di “Tricolores Corner” lo ta campeon cu Sopi, Burgers, 
Saté, Pastechi, Loempia, Kroket, Deditos y mas. Lo tin dife- 
rente TV screen pa e weganan di Copa America. Bini uno bini 
tur, apoya bo ekipo den e dushi ambiente na stadion di RCA. 


Copa Don Elias Mansur ta bek 
na RCA Arena y den gran forma! 


D E P O R T E 


deporte@awemainta.com 

AYERA e ultimo 2 partidonan a tuma luga den e 
ronde di 16. E prome tabata esun mas anticipa, 
Hulanda contra di Rumania. Un Hulanda cu por 
fin a desplega un calidad halto di futbol, cu 
atake nan constante y un bon defensa, ta logra 
gana Rumania cu e score di 3-0. Rumania a haci 
lo posibel pero cada biaha cu nan a cuminsa un 
atake, pasa den e parti di defensa di Hulanda, 
nan tabata topa cu un muraya di defensa y no 
tabata logra yega cerca di e porteria di Hulanda. 


Hulanda ta score na di 20, 83 y na di 93 minuut. 
Cody Gakpo ta score su di 3 gol cual ta tabla cu 
4 hungado mas como e goleador maximo di e 
torneo. Di e 4 nan aki, ta unicamente Gakpo y 
Musiala ta den e cuarto di finals. 


Pa 3or, Austria a subi veld contra Turkia. Den 
un wega bon balansa, Turkia ta gana cu score 
di 2-1 y ta pasa pa cuarto di final pa di 3 biaha. 


E faborito pa e wega aki tabata Austria, despues 
cu nan a Sali fuerte contra di Francia, maske 
nan a perde, gana Polonia 1-0 y gana Hulanda 
3-2. Den e ultimo wega amistoso caminda e 2 
ekipo nan aki a enfrenta otro, Austria a gana 
6-1. Pero cu e resultado di awe, Austria ta bay 
cas y Turkia ta continua. 


E 8 nan cu ta sigui ta conoci. 
Ken ta enfrenta otro y ki dia? 
• Diabierna 5 juli pa 12or di merdia, 
Spaña contra di Alemania 
• Diabierna 5 juli pa 3or di atardi, 
Portugal contra di Francia 
• Diasabra 6 juli pa 12or di merdia, 
Inglatera contra di Suisa 
• Diasabra 6 juli pa 3or di atardi, 
Hulanda contra di Turkia 


E ultimo 8 paisnan cu lo continua 
den e Euro Cup 2024 ta conoci! 

Grupo A 
Grupo D 


Grupo E 


Grupo F 


Grupo B 


Semi Final 


Final 


Grupo C 


14 Juni 2024 


15 Juni 2024 


19 Juni 2024 


19 Juni 2024 


23 Juni 2024 


23 Juni 2024 


15 Juni 2024 


15 Juni 2024 


19 Juni 2024 


20 Juni 2024 


24 Juni 2024 


24 Juni 2024 


16 Juni 2024 


16 Juni 2024 


20 Juni 2024 


20 Juni 2024 


25 Juni 2024 


25 Juni 2024 


16 Juni 2024 


17 Juni 2024 


21 Juni 2024 


21 Juni 2024 


25 Juni 2024 


25 Juni 2024 


17 Juni 2024 


17 Juni 2024 


21 Juni 2024 


22 Juni 2024 


26 Juni 2024 


26 Juni 2024 


18 Juni 2024 


18 Juni 2024 


22 Juni 2024 


22 Juni 2024 


26 Juni 2024 


26 Juni 2024 


Rond di 16 


29 Juni 2024 - Wega 38 - Runner up Grupo A vs Runner up Grupo B 


29 Juni 2024 - Wega 37 Ganado Grupo A vs Runner up Grupo C 


30 Juni 2024 - Wega 40 Ganado Grupo C vs 3de Grupo D/E/F 


30 Juni 2024 - Wega 39 Ganado Grupo B vs 3de Grupo A/D/E/F 


1 Juli 2024 - Wega 42 Runner up Grupo D vs Runner up Grupo E 


1 Juli 2024 - Wega 41 Ganado Grupo F vs 3de Grupo A/B/C 


2 Juli 2024 - Wega 43 Ganado Group E vs 3de Grupo A/B/C/D 


2 Juli 2024 - Wega 44 Ganado Grupo D vs Runner up Grupo F 


9 Juli 2024 - Wega 49 - Ganado Wega 45 vs Ganado Wega 46 


9 Juli 2024 - Wega 50 - Ganado Wega 47 vs Ganado Wega 48 


14 Juli 2024 - Ganado Wega 49 vs Ganado Wega 50 


Kwart Final 


5 Juli 2024 - Wega 45 - Ganado Wega 39 vs Ganado Wega 37 


5 Juli 2024 - Wega 46 - Ganado Wega 41 vs Ganado Wega 42 


6 Juli 2024 - Wega 48 - Ganado Wega 40 vs Ganado Wega 38 


6 Juli 2024 - Wega 47 - Ganado Wega 43 vs Ganado Wega 44 


Alemania 
Scotland 


Hungria 
Suisa 


Alemania 
Hungria 


Scotland 
Suisa 


Suisa 
Alemania 


Scotland 
Hungria 


Polonia 
Hulanda 


Austria 
Francia 


Polonia 
Austria 


Hulanda 
Francia 


Hulanda 
Austria 


Francia 
Polonia 


Rumania 
Ucrania 


Belgica 
Slovakia 


Slovakia 
Ucrania 


Belgica 
Rumania 


Slovakia 
Rumania 


Ucrania 
Belgica 


Turkia 
Georgia 


Portugal 
Czech R 


Georgia 
Czech R 


Turkia 
Portugal 


Georgia 
Portugal 


Czech R 
Turkia 


Spaña 
Croacia 


Italia 
Albania 


Croacia 
Albania 


Spaña 
Italia 


Albania 
Spaña 


Croacia 
Italia 


Slovenia 
Dinamarca 


Serbia 
Inglatera 


Slovenia 
Serbia 


Dinamarca 
Inglatera 


Inglatera 
Slovenia 


Dinamarca 
Serbia 


5-1 


1-3 


2-0 


1-1 


1-1 


0-1 


3-0 


2-1 


2-2 


1-0 


0-1 


1-1 


1-1 


1-1 


1-1 


0-0 


0-0 


0-1 


Suisa 
Italia 
2-0 


Alemania 
Dinamarca 
2-0 


Inglatera 
Slovakia 
2-1 


Spaña 
Georgia 
4-1 


Francia 
Belgica 
1-0 


Portugal 
Slovenia 
0(3)-0(0) 


Rumania 
Hulanda 
0-3 


Austria 
Turkia 
1-2 

Grupo A 
Grupo D 


Grupo E 


Grupo F 


Grupo B 


Semi Final 


Final 


Grupo C 


14 Juni 2024 


15 Juni 2024 


19 Juni 2024 


19 Juni 2024 


23 Juni 2024 


23 Juni 2024 


15 Juni 2024 


15 Juni 2024 


19 Juni 2024 


20 Juni 2024 


24 Juni 2024 


24 Juni 2024 


16 Juni 2024 


16 Juni 2024 


20 Juni 2024 


20 Juni 2024 


25 Juni 2024 


25 Juni 2024 


16 Juni 2024 


17 Juni 2024 


21 Juni 2024 


21 Juni 2024 


25 Juni 2024 


25 Juni 2024 


17 Juni 2024 


17 Juni 2024 


21 Juni 2024 


22 Juni 2024 


26 Juni 2024 


26 Juni 2024 


18 Juni 2024 


18 Juni 2024 


22 Juni 2024 


22 Juni 2024 


26 Juni 2024 


26 Juni 2024 


Rond di 16 


29 Juni 2024 - Wega 38 - Runner up Grupo A vs Runner up Grupo B 


29 Juni 2024 - Wega 37 Ganado Grupo A vs Runner up Grupo C 


30 Juni 2024 - Wega 40 Ganado Grupo C vs 3de Grupo D/E/F 


30 Juni 2024 - Wega 39 Ganado Grupo B vs 3de Grupo A/D/E/F 


1 Juli 2024 - Wega 42 Runner up Grupo D vs Runner up Grupo E 


1 Juli 2024 - Wega 41 Ganado Grupo F vs 3de Grupo A/B/C 


2 Juli 2024 - Wega 43 Ganado Group E vs 3de Grupo A/B/C/D 


2 Juli 2024 - Wega 44 Ganado Grupo D vs Runner up Grupo F 


9 Juli 2024 - Wega 49 - Ganado Wega 45 vs Ganado Wega 46 


9 Juli 2024 - Wega 50 - Ganado Wega 47 vs Ganado Wega 48 


14 Juli 2024 - Ganado Wega 49 vs Ganado Wega 50 


Kwart Final 


5 Juli 2024 - Wega 45 - Ganado Wega 39 vs Ganado Wega 37 


5 Juli 2024 - Wega 46 - Ganado Wega 41 vs Ganado Wega 42 


6 Juli 2024 - Wega 48 - Ganado Wega 40 vs Ganado Wega 38 


6 Juli 2024 - Wega 47 - Ganado Wega 43 vs Ganado Wega 44 


Alemania 
Scotland 


Hungria 
Suisa 


Alemania 
Hungria 


Scotland 
Suisa 


Suisa 
Alemania 


Scotland 
Hungria 


Polonia 
Hulanda 


Austria 
Francia 


Polonia 
Austria 


Hulanda 
Francia 


Hulanda 
Austria 


Francia 
Polonia 


Rumania 
Ucrania 


Belgica 
Slovakia 


Slovakia 
Ucrania 


Belgica 
Rumania 


Slovakia 
Rumania 


Ucrania 
Belgica 


Turkia 
Georgia 


Portugal 
Czech R 


Georgia 
Czech R 


Turkia 
Portugal 


Georgia 
Portugal 


Czech R 
Turkia 


Spaña 
Croacia 


Italia 
Albania 


Croacia 
Albania 


Spaña 
Italia 


Albania 
Spaña 


Croacia 
Italia 


Slovenia 
Dinamarca 


Serbia 
Inglatera 


Slovenia 
Serbia 


Dinamarca 
Inglatera 


Inglatera 
Slovenia 


Dinamarca 
Serbia 


1-2 


0-1 


1-3 


0-0 


2-3 


1-1 


3-0 


0-1 


1-2 


2-0 


1-1 


0-0 


3-1 


2-1 


1-1 


0-3 


2-0 


1-2 


Spaña 
Alemania 
--- 


Portugal 
Francia 
--- 


Inglatera 
Suisa 
--- 


Hulanda 
Turkia 
--- 


TBD 
TBD 
--- 


TBD 
TBD 
--- 

Grupo A 
Grupo B 


Grupo C 
Grupo D 


20 Juni 2024 


21 Juni 2024 


25 Juni 2024 


25 Juni 2024 


29 Juni 2024 


29 Juni 2024 


22 Juni 2024 


22 Juni 2024 


26 Juni 2024 


26 Juni 2024 


30 Juni 2024 


30 Juni 2024 


23 Juni 2024 


23 Juni 2024 


27 Juni 2024 


27 Juni 2024 


1 Juli 2024 


1 Juli 2024 


24 Juni 2024 


24 Juni 2024 


28 Juni 2024 


28 Juni 2024 


2 Juli 2024 


2 Juli 2024 


Argentina 
Canada 


Peru 
Chile 


Chile 
Argentina 


Peru 
Canada 


Argentina 
Peru 


Canada 
Chile 


Mexico 
Jamaica 


Ecuador 
Venezuela 


Venezuela 
Mexico 


Ecuador 
Jamaica 


Mexico 
Ecuador 


Jamaica 
Venezuela 


Merca 
Bolivia 


Uruguay 
Panama 


Panama 
Merca 


Uruguay 
Bolivia 


Merca 
Uruguay 


Bolivia 
Panama 


Brazil 
Costa Rica 


Colombia 
Paraguay 


Paraguay 
Brazil 


Colombia 
Costa Rica 


Brazil 
Colombia 


Costa Rica 
Paraguay 


2-0 


0-0 
1-2 


1-0 


0-1 
1-0 


0-1 
3-1 


2-0 
0-0 


0-0 
0-3 


2-1 
3-1 


0-0 
2-0 


1-4 
2-1 


3-0 
5-0 


1-1 
0-1 


2-1 
1-3 

ARGENTINA, Ecuador, Venezuela, Canada, Panama y 
Uruguay ta sinta ta warda ken lo join nan como e ultimo 
2 nan p’e cuarto di final di Copa America 2024. 


Argentina lo enfrenta Ecuador, Venezuela contra Canada, 
Panama ta wardando e number 1 di grupo D, mientras 
Uruguay lo enfrenta e number 2 di Grupo D. Un cos ta 
sigur, e 2 nan cu falta lo ta sea Brazil of Colombia. Ta di 
remarca cu di e paisnan cu semper a sigui despues di e 
prome ronde, Mexico, USA y Chile ta for di e torneo. 


E sorpresa te ainda den e copa aki ta Venezuela. No unica- 
mente cu nan a pasa pa e siguiente buelta, sino cu nan 
ta logra pasa como prome di nan grupo, riba Ecuador y 
mandando Mexico cas. Merca, un otro pais, hungando na 
cas, no a spera nunca di a keda afo despues di nan wega 
di prome buelta. 


E weganan di cuarto di final ta como lo siguiente: 
Diahuebs 4 juli, 9or di anochi, Argentina vs Ecuador 
Diabierna 5 juli, 9or di anochi, Venezuela vs Canada 
Diasabra 6 juli, 6or di atardi, #1 di grupo D vs Panama 
Diasabra 6 juli, 9or di anochi, Uruguay vs #2 di grupo D 


Resumen di Copa America 2024 

ANDY Murray, e famoso tres biaha campeon di Grand Slam, 
ta yegando e fin di su ilustre carera di tennis. E strea di tenis 
Britanico, cu a keda un figura prominente den e deporte pa 
mas cu un decada, a indica recientemente cu e Weganan 
Olimpico di 2024 na Paris por marca su aparicion den e final 
di e torneo. 


A pesar di esaki, Murray ta keda habri pa competi den otro 
torneonan e temporada aki si e por mantene su forma 
competitivo, destacando particularmente Wimbledon y e 
Weganan Olimpico como puntonan clave di referencia. 


Murray su carera ilustre ta inclui mehoracion significa- 
tivo. El a laga su nomber graba den historia door di bira e 
prome Britanico den e era habri cu a sigura un titulo indi- 
vidual di Grand Slam. Su prome victoria importante tabata 
na e US Open na 2012, sigui pa dos campaña triunfante 
na Wimbledon na 2013 y 2016. Su habilidad riba e cancha 
tambe a mir’e subi na number 1 mundial, un testimonio di su 
excelencia y determinacion constante. 


E Weganan Olimpico tabata un parti importante di Murray 
su carera. El a logra e hazaña unico di gana medayanan di 
oro consecutivo den individual na e Weganan Olimpico di 
Londres 2012 y Rio 2016. Ademas, el a sigura un medaya di 
plata den dobel mixto na e Weganan di Londres 2012, haci- 
endo pareha cu Laura Robson. E logronan aki a cementa su 
status como un di e miho tenistanan di su generacion y un 
heroe nacional na Reino Uni. 


Murray su carera no tabata sin reto. Despues di a somete su 
mes na un operacion di lomba na 2019, el a haci un regreso 
notabel na e deporte, boliendo den e top 50 di mundo. 
Sinembargo, problemanan persistente di lesion a plaga e 
ultimo añanan, poniendo na prueba su resiliencia y compro- 
miso cu e deporte. 


Den un cambio reciente den e sucesonan, Murray a anuncia 
su retiro for di e competencia individual na Wimbledon, un 
decision cu ta destaca e costo fisico cu su carera a haya. 
Consecuentemente, David Goffin di Belgica, un afortunado 
perdedor di e rondonan di clasificacion, a keda confirma 
como e oponente di Tomas Machac den e prome ronde. 


A pesar di su retiro individual, e legado di Murray na 
Wimbledon ta keda intacto. E organisadonan di e torneo a 
expresa nan sentimento den un comunicado riba rednan 
social: “Andy, nos ta lamenta di tende cu bo no ta hunga 
singles e aña aki. Pero nos tin hopi gana di mira bo competi 
den dobel y celebra tur e logronan cu bo a duna nos.” 


Mientras Murray ta contempla e final di su carera profe- 
sional, su enfoke ta keda pa sali for di e deporte riba su mes 
tereno, idealmente “hungando un wega adecuado”. 


Si e Weganan Olimpico na Paris lo ta realmente su ultimo 
reverencia ta keda incierto, pero loke ta cla ta cu e impacto 
di Andy Murray riba tennis, tanto na Gran Bretaña como 
mundialmente, lo ser recorda pa generacionnan binidero. 


Cu e proximo Weganan Olimpico di Paris den bista 


Andy Murray su carera ta yegando su conclusion 

DEN un actividad di free agency di NBA, varios hungado di 
perfil halto a haya team nobo, alterando significativamente 
e paisahe di e liga. 


Klay Thompson ta uni su mes cu Mavericks 
Cuater-biaha campeon di NBA, Klay Thompson, ta laga 
Golden State Warriors pa uni su mes cu Dallas Mavericks 
den un transaccion di sign-and-trade. Thompson, kende a 
rechasa un extension di contrato cu Warriors aña pasa, a 
bay di acuerdo pa un contracto di tres aña, pa $50 miyon. 
Mavericks, cu a perde den e NBA Finals contra Boston 
Celtics luna pasa, ta trade Josh Green pa Charlotte Hornets 
como parti di e transaccion di tres ekipo. Warriors lo ricibi 
un excepcion financiero di trade y dos pick di segundo rond. 
Thompson, cu un carera di 41.3% 3-point shooter, averahe 
di 19.6 punto, 3.5 rebound, y 2.3 asistencia pa partido cu 
Golden State. 


Paul George pa 76ers 
Star forward Paul George a firma un contracto di cuater aña, 
pa maximo $212 miyon cu Philadelphia 76ers, incluyendo 
un opcion di hungado p’e temporada 2027-28. George, 
cu a aparece den 74 partido pa Los Angeles Clippers aña 
pasa, tabata tin un averahe di 22.6 punto, 5.2 rebound, 3.5 
asistencia, y 1.5 steal pa partido. Durante su carera di 14 
aña, George a hunga pa Pacers, Thunder, y Clippers, cu un 
promedio di carera di 20.8 punto, 6.3 rebound, 3.7 asis- 
tencia, y 1.7 steal. 


Otro Firmamento Notabel 
Tobias Harris pa Pistons: Detroit Pistons ta trece Tobias 
Harris bek riba un contracto di dos aña, $52 miyon. Harris, 
cu averahe di 17.2 punto, 6.5 rebound, y 3.1 asistencia cu 
76ers aña pasa, a yega di hunga pa Pistons di 2016 te 2018. 


De’Anthony Melton pa Warriors: Siguiendo e salida di 
Thompson, Golden State a firma guard free agent De’Anthony 
Melton pa un deal di un aña, $12.8 miyon. Melton cu logra 
un averahe maximo di 11.1 punto pa partido cu 76ers aña 
pasa. 


Nicolas Batum Ta Bek cu Clippers: Veteran forward Nicolas 
Batum a re-firma cu Los Angeles Clippers riba un deal di dos 
aña, $9.6 miyon. Batum a logra un averahe di 5.5 punto y 
4.2 rebound cu 76ers aña pasa despues di wordo cambia 


den November. 


Isaiah Hartenstein pa Thunder: Oklahoma City Thunder a 
firma center free agent Isaiah Hartenstein pa un contracto 
di tres aña, $87 miyon. Hartenstein a media 7.8 punto y 8.3 
rebound cu New York Knicks aña pasa. 


Movecionnan Adicional di Thunder: Thunder tambe a re-firma 
guards Aaron Wiggins y Isaiah Joe. Wiggins a bay di acuerdo 
pa un contracto di cinco aña, $47 miyon, y Joe a firma un 
deal di cuater aña, $48 miyon. Tur dos hungado tabata 
contribuidornan clave aña pasa. 


Delon Wright pa Bucks: Milwaukee Bucks a firma veterano 
guard Delon Wright pa un deal di un aña, $3.3 miyon. Wright 
tabata dividi aña pasa entre Washington Wizards y Miami 
Heat. 


Jalen Smith pa Bulls: Chicago Bulls a firma center free agent 
Jalen Smith pa un contracto di tres aña, $27 miyon. Smith a 
media 9.9 punto y 5.5 rebound cu Indiana Pacers aña pasa. 


Magic ta re- firma Bitadze y Harris: Orlando Magic a re-firma 
center Goga Bitadze pa un contracto di tres aña, $25 miyon 
y guard Gary Harris pa un deal di dos aña, $14 miyon. 
Bitadze a media 5.0 punto y 4.6 rebound aña pasa, mientras 
cu Harris a media 6.9 punto. 


E movecionnan aki ta señala un reshuffling significante di 
talento den e liga, preparando e escenario pa un tempo di 
NBA emocionante. 


Resumen di NBA Free Agency: 


Klay Thompson pa Mavs, Paul George 
pa 76ers, y mas movecionnan 

CARLOS Alcaraz, e prodigio di tennis 
Spaño, ta re-escribi historia cu su 
logronan extraordinario. Na 19 aña, el 
a bira e persona mas hoben cu a cera e 
aña como number uno di tennis mascu- 
lino. Na 21 aña, el a gana tres titulonan 
Grand Slam riba diferente superficie: e 
US Open di 2022, Wimbledon na 2023, 
y e French Open na 2024. Awor cu e 
ta preparando pa defende su titulo di 
Wimbledon, Alcaraz tin como meta pa 
logra incluso mas. 


“Mi kier bira un di e mihonan den 
historia. Mi ta soña asina grandi,” 
Alcaraz a participa cu CNN Sport na un 
evento di Babolat prome cu e torneo. 
Su ambicion ta pa drenta den e rango 
di leyendanan di tennis Novak Djokovic, 
Rafael Nadal, y Roger Federer. 


E ascenso rapido di Alcaraz den tennis 
a sorprende hopi hende, incluso e mes. 
“Tin biaha,” e ta admiti cu un sonrisa. 
Sinembargo, e ta enfatisa biba den e 
momento y concentra riba mehora- 
cion continuo. Su exito ta basa riba un 
team dedica dirigi pa ex number 1 di 
mundo y ganado di French Open 2003, 
Juan Carlos Ferrero, cu a implanta un 
mentalidad di perseverancia y traha 
duro. 


Inspiracion ta bini tambe for di e gran 
legado di tennis di Spaña. E record di 14 
titulo di French Open di Nadal y e logro 
di hungadonan manera Ferrero, Albert 
Costa, Carlos Moyá, Sergi Bruguera, 
y Garbiñe Muguruza ta pone un bara 
halto. Alcaraz ta contento pa continua 
e tradicion aki. “Na Spaña, nos tin hopi 
hungadonan pa practica, hopi luga, 
hungadonan fenomenal. Nos ta come 
bon, e clima,” e ta hari, atribuyendo su 
e exito di Spaña na e factornan aki. 


Mientras cu Alcaraz ta cuminsa su 
defensa di titulo na Wimbledon, e ta 
bay encontra Mark Lajal di Estonia den 


e prome rond. Aparte di su meta pa 
gana consecutivo na Wimbledon, e ta 
buscando pa drenta un grupo elite di 
hungadonan cu a gana tanto e French 
Open como Wimbledon den e mes 
temporada. 


“Obviamente, e ta mas special pa 
bolbe como un campeon defendi- 
endo,” Alcaraz ta reconoce. A pesar di 
e presion, e ta concentra riba mehora 
cada dia y duna su miho den tur wega. 
E ta kere cu su madurez y experiencia 
riba yerba lo ta bentahoso. 


Alcaraz ta un di e faborito hunto cu 
e number un di mundo actualmente 
Jannik Sinner pa gana e titulo di 
Wimbledon. E dosnan ta anticipa pa un 
posibel semifinal hunto. Fanaticonan 
tambe ta sperando cu un posibel 
rematch di e epico thriller di cinco set 


entre Alcaraz y Novak Djokovic di aña 
pasa. E Serbio di 37 aña, cu ta hunto, 
cu un cirugia di su rudia, ta buscando 
pa iguala e record di Roger Federer di 
ocho titulonan di Wimbledon. 


Sinembargo, Alcaraz no ta preocupa 
su mes pa posibel oponentenan. “Pa 
mi, no ta importa contra ken mi ta 
bay hunga,” e ta aserta. Mientras cu 
fanaticonan ta anticipando e weganan 
crucial, Alcaraz ta concentra riba su 
mes. “Ta un proceso realmente largo, 
un recorido realmente largo. Laga mi 
wak si mi lo ta den e posicion aki.” 


Mientras cu Alcaraz ta sigui su caminda 
pa grandesa, su determinacion, traha 
duro, y e sosten di su team y compa- 
triotanan ta alimentando su bishita 
pa drenta e panteon di leyendanan di 
tennis. 


Carlos Alcaraz: 


Na Caminda pa Grandesa prome cu Wimbledon 

MIRANDO cu Aruba completo tambe ta den fiebre di foot- 
ball, AWEMAinta ta presenta un edicion special di Bon Pa Sa 
cu 10 Datonan Curioso Di Futbol: 


Origen Antiguo: 
Futbol, manera nos conoce awe, a evoluciona for di dife- 
rente wega di bala hunga rond mundo pa siglonan largo. 
E raisnan di e wega moderno ta bay bek te na Europa di e 
tempo medieval. 


E prome version di futbol a surgi na China mas cu 2000 aña 
pasa y tabata yama cuju! 


Club Di Futbol Mas Bieu: 
Sheffield Football Club, funda na 1857, ta wordo reconoci 
como e club di futbol mas bieu na mundo cu ainda ta 
hungando futbol den asociacion. 


Comienso di Mundial: 
E FIFA World Cup t’e torneo di futbol mas prestigioso na 


mundo, cu e competencia inauguracional celebra na 1930. 
E ta tuma luga cada cuater aña, cu excepcion di 1942 y 
1946 pa motibo di Segunda Guera Mundial. Brasil t’e pais 
cu a gana mas titulo di Copa mundial, cu cinco victoria. 


E Evento Deportivo Mas Mira: 
E final di e COPA Mundial di FIFA ta un di e eventonan 
deportivo mas mira mundialmente. 
E final di e Mundial di 2018 entre Francia y Croacia a atrae 
un estimado di 1.120 miyon di espectador. 


E Gol Mas Lihe Den Historia: 
E gol mas lihe den historia di futbol a keda marca pa Nawaf 
Al Abed di Al Hilal FC di Saudi Arabia den solamente dos 
seconde durante un wega na 2009. 


E Victoria Mas Grandi: 
E victoria mas grandi den un wega internacional di futbol a 
tuma luga na 2001 ora Australia a vence Samoa Americano 
31-0 durante un clasificacion p’e Copa Mundial di FIFA. 
Archie Thompson a score 13 gol den e wega ey, estableci- 
endo un record di mas cantidad di gol di un hungado den un 
wega internacional. 


Composicion di e ekipo: 
Den futbol, tin 11 hungado den cada ekipo, 
cu rolnan spesifico: 
Portero: Evita cu e bala drenta e gol. 
Defensa: Ta proteha e gol y ta blokia oponentenan. 
Mediocampo: Nan ta controla e fluho di wega, yudando tanto 
defensa como ofensivo. 
Delantero: Marca golnan superando e defensornan. 


Futbol Femenino Den Weganan Olimpico: 
Futbol femenino a bira un deporte olimpico na 1996. 


Partido Mas Largo: 
E wega di futbol mas largo registra a dura 35 ora y a 
wordo hunga na Skòntzia na 2016 pa recoge fondonan p’e 
Organisacion di Beneficencia Marie Curie Cancer Care. 


Avance Tecnologico: 
Futbol a mira hopi innovacion, for di tecnologia di e linea di 
gol te cu Video Assistant Referees (VAR), destina pa mehora 
imparcialidad y precision di wega. 


Bon pa sa 

E diseñado Brasileño Cicero Moraes, specialisa den recon- 
struccion facial forense, a recrea hunto cu e arkeologo 
Suiso, Michael Habicht, e cara di Ramses II, mustrando con 
e mester tabata tempo e tabatin 90 aña. E trabao, publica 
diabierna ultimo, a basa riba dato habri y imagen di refer- 
encia disponibel cu a inclui e modelonan 3D di e craneo di e 
farao Egipcio. 


“E obhetivo tabata pa compronde te ki punto e estatuanan 
tabata confiabel, ya cu hopi ta imagina cu e compatibilidad 
lo tabata bon,” Moraes a splica The Sun. Te asina leu, e 
estatuanan “ta indica un bon compatibilidad con e forma di 
e nanishi y hasta den algun situacion, cone forma di cara,” 
no ta asina encuanto e frenta, cu “ta mas delicado” of con e 
lipnan y e cachete, cu “ta mas skerpi riba e estatuanan, loke 
ta hacie insuficientemente preciso,” el a señala. 


E investigadonan tambe a analisa e datonan antropomet- 
rico y di DNA di e poblacionnan antiguo Egipcio y a yega n’e 
conclusion cu tabatin hopi elemento dificil di standarisa. E 
libertad di expresion a constitui un gran parti di e trabao, 
caminda e cientificonan mester a scoge un palet di colo pa 
visualisa e tono di cuero di e farao cu ta desconoci pa ciencia 
sigur. E libertad artistico aki tabata necesario debi n’e falta 
di informacion preciso riba e colo di cuero di e Egipcionan 
antiguo, loke tabata obheto di debate entre e historiado. 


Basa riba e detayenan di e cara recrea, Moraes ta considera 
cu Ramses II tabata un persona “sabio”. Habricht, di su 
parti, a destaca e bon estado den cual a preserva e momia 
Egipcio cu a facilita su reconstruccion. “Su estado ta hopi 
bon, el a wordo restaura na 1976 na Paris despues cu a haya 
e fungus aspergillus flavus,” el a comenta. E restauracion na 
Paris tabata un esfuerso significativo cu a yuda preserva e 
restonan di e farao pa futuro generacion y a permiti estudio 
mas detaya riba su bida y epoca. 


Ramses II, comunmente conoci como Ramses the Great, 
tabata e di tres farao di e di XIX dinastia durante e New 
Empire. Hopi biaha ta considera cu su reinado (1279-1213 
a.C.) tabata esun mas famoso di e historia di antiguo Egipto 
y tabata marca p’e campañanan militar y proyecto impor- 
tante di construccion. Entre su logronan mas destaca tin e 
batayanan contra e Hititanan, como tambe e construccion di 
numeroso tempel y monumento, incluyendo e famoso tempel 


di Abu Simbel, cu a wordo diseña pa impresiona tanto e 
subditonan como e enemigonan di Egipto. Su reinado tambe 
a caracterisa pa un periodo di relativa stabilidad y prosper- 
idad, loke a permitie avance den e cultura y arte Egipcio. 


E reconstruccion facial di Ramses II no solamente ta propor- 
ciona un vision mas humano di e farao, sino cu tambe ta 
ofrece un herment valioso p’e expertonan cu ta busca pa 
compronde miho e historia y e cultura di antiguo Egipto. E 
trabao aki ta destaca e importancia di e colaboracion inter- 
disciplinario entre e arkeologonan, antropologonan y e 
expertonan den tecnologia digital pa recrea y preserva nos 
patrimonio historico. 


FUN FACTS 


Ta recrea cara di farao Ramses II cu su 90 aña 

MESTER bisa cu banda di e bulament’i 
pipa pa duna contesta durante e 
reunion publico, tanto Minister di 
Finansa 
Maduro 
como 
Minister- 
president Wever-Croes tabata riba 
un racha di groseria y falta di respet. 
Prome Minister henter ora ta papia di 
ta para na banda di hende muhe, pero e 
tabata e prome pa insinua cos y ofende 
e muhenan den parlamento. Prome 
Minister Wever-Croes a bay asina leu 
di insinua sin ningun base concreto 
cu parlamentario Mervin Wyatt Ras 
lo ta bou influencia di ‘un substancia 
blanco’.  


Un berguensa sin igual pa scucha un 
Prome Minister di Aruba expresa su mes 
asina den parlamento mientras pafo e 
kier pretende di ta e icono di empodera- 
mento di e ser femenino. Un berguensa 
pa hende muhenan rond di Aruba. Tur 
cos cu Prome Minister Wever-Croes no 
por of no kier contesta, e ta tira culpa 
riba pandemia. Y si esey no convence 
hende, e ta cuminsa tira culpa riba 
gobierno anterior cu a baha como 
7 aña pasa caba. E ta lubida cu ta e 
mes ta na cabes di e pais aki. Pueblo 
kier contesta di Prome Minister Evelyn 
Wever-Croes y no di un gobierno cu a 
sinta 7 aña pasa.   


E Minister ta blo keha cu gobierno no 
por keda cla cu capacitacion di depar- 
tamentonan paso trahadonan ta wordo 
ofreci miho salario den sector priva. 
Loke Prome Minister Wever-Croes no 
kier menciona ta e motibo real pakico 
hendenan no kier traha mas den 
sector publico: nan ta constata perse- 
cucion politico, trato  preferencial pa 
‘friends and family’ y a pesar cu tin yen 
hoben cu a caba di studia y kier bin 


Aruba bek, Prome Minister ta prefera 
cu su famianan y amigonan ta wordo 
nombra den diferente board y departa- 
mento. Nombramento politico di Prome 
Minister su famia y compinchinan ta 
loke tin Aruba crucifica.  


Un Prome Minister leu di ta imparcial 
y depolitisa 
E gobierno actual tin e hendenan demo- 
tiva. Un Prome Minister cu ta blo bay 
den pasado y acusa hende y mientras 
e ta bisa cu e no sa di nada, e sa si kico 
tur ta sosode den Ministerio Publico 
mientras cu e ta bisa di ta ‘depoli- 
tisa’ y ‘steriel’ y ‘no ta mete’ cu niun 
departamento nan maneho. E prome 
mandatario a grita dos aña largo den 
parlamento cu parlamentario Marisol 
Tromp lo ta sospechoso den yen cos. A 
haci tur sorto di trampa, triki y truco pa 
acusa parlamentario Tromp di tur sorto 
di cos y ainda Evelyn Wever-Croes 
ta purbando. Pero e prome manda- 


tario  no ta menciona si cu aña pasa 
parlamentario Marisol Tromp a haya un 
carta oficial di Ministerio Publico cu el 
a wordo ‘ten onrechte aangemerkt als 
verdachte’, cu otro palabra:  ‘inhusta- 
mente marca como sospechoso’.   


Aki no ta papia di nada di cu ‘hende no 
ta sospechoso mas paso no a haya sufi- 
ciente riba dje’. Procurador General a 
pone den un carta preto riba blanco cu 
a persigui parlamentario Marisol Tromp 
inhustamente 
como 
sospechoso. 
Prome Minister Wever-Croes ta bisa 
di no ta brasa corupcion pero tin dife- 
rente politico, Minister y ex-Minister di 
Gabinete Wever-Croes cu a haya nan 
mes den problema y algun ainda ta 
den problema. Parlamentario Tromp a 
finalisa bisando  cu e groserianan cu 
e Minister-president y e Minister di 
Finansa a bin ta papia durante e reunion 
publico ta inaceptabel y un berguensa 
pa nan posicion na cabes di un pais. 


Parlamentario Marisol Tromp (MAS): 


“Ni maske cuanto trampa, truco y triki boso bin cu ne, 
no solamente pueblo di Aruba pero Dios a pone mi bek 
den parlamento y tin un motibo pakico esaki ta sosode” 

TUR cos ta mustra cu campaña ta on. Ya nos por mira 
bandera riba auto caba. Loke ta duna partido Curpa mas 
aun e impresion cu campaña ta on tambe t’e mocion cu 
partido RAIZ a pasa den parlamento recientemente y apro- 
bacion di e presupuesto supletorio. E mocion di partido 
RAIZ pa adulto mayor no paga pa remedi a wordo aproba 
den Parlamento. Laga nos no spera cu e lo keda na mocion 
so paso tin hopi mocion cu nunca a cumpli cu nan. Ta bon 
pa partidonan den parlamento realisa e perdida di poder di 
compra di nos adultonan mayor. 


P’esey partido Curpa ta urgi e parlamentarionan pa kita 
e prima di AZV di nos adultonan mayor cu tin di sobrevivi 
di un pensioen so, pero tambe di esnan cu tin 2 pensioen. 
E pensionado cu 2 pensioen ta wordo confronta cu extra 
belasting paso ta pone e 2 pensionnan hunto. Despues cu 
gobierno a introduci NPR y hisa edad di pensioen na 65 aña 
e suma cu ta cobra na pensioen a baha considerablemente. 
Tristo ta cu esnan cu a sinta 8 aña como minister of parla- 
mentario si tin un pensioen di 70%. 


Aprobacion di e presupuesto supletorio na opinion di partido 
Curpa tabata tin como meta drecha e imagen di partido MEP 
pa di e forma ey perde menos voto den e proximo eleccion. 
Pa prome biaha den historia empleadonan publico lo ricibi 
un aumenta pa medio di indexering den nan salario. Nos tur 
sa cu e situacion financiero no ta bon. Nos tin un parlamento 
cu no ta controla gobierno con placa di pueblo ta wordo 
administra. 


Aruba no tin su jaarrekening na ordo y for di 2019 no tin 
un jaarrekening. Ademas gobierno ta mal pagado paso tin 
comerciante cu ta warda riba pago. Esaki ta duna nos di 
compronde cu parlamentarionan cu ta bisa cu gobierno ta 
paga debe no sa cuanto debe gobierno tin riba caya. Tristo 
ta cu ta hinca nos comerciante den problema financiero. 


Nos por a mira cu diabierna pasa gobierno a celebra clau- 
sura di luna di orguyo. Tin pais a prohibi e fiesta paso e ta 
bay for di man. Nos ta un isla cu nos unico entrada ta bin for 
di turismo. Nos gobernantenan no ta consciente cu e cele- 
bracion aki por hinca nos Isla den problema si turistanan 
dicidi di no bin nos Isla pa via di e celebracion aki. Nos por 
corda cu Target, Budlight y Walt Disney a hiba un perdida 


biyonario. Den e 3 companianan ey nos ta papia di mas cu 
25 biyon di dollar y Aruba su economia ta draai rond di 6 
biyon florin. 


Aruba mester di un cambio. Politiconan ta sigui insisti cu 
mester tene estado for di religion. Nos conoce cu gobierno 
tras di gobierno a tene Dios for di gobierno. Resultado ta cu 
nos debe nacional a subi for di gobierno tras di gobierno sin 
Dios. 


Parlamentarionan ta grita pro ora di vota den Parlamento 
pero sin sa kico t’e realidad. Nos supuestamente parla- 
mentarionan cristian ta keda colga na gobierno sin proteha 
interes di e pueblo. E puesto ta pasahero y locual cu bo 
sembra lo bo cosecha. Partido Curpa t’e unico partido cu ta 
para p’e famia y pa nos mucha nan. Partido Curpa t’e unico 
alternativa. 


Eric Ras(Curpa): 


Partidonan di coalicion preparando 
caminda pa siguiente eleccion 

PARLAMENTARIO, Lider di Fraccion di MEP, Hendrik 
Tevreden ta trece dilanti e tema di ‘Ombudsman’. Ombudsman, 
tambe conoci como defensor di pueblo, tin e responsabi- 
lidad pa atende e ciudadanonan cu tin keho riba Gobierno 
of un departamento specifico. E palabra “Ombudsman” ta 
nifica ‘representante’ y e trabou principal ta inclui atende 
kehonan, investiga nan y duna conseho of yudansa pa busca 
solucion y husticia. 


E sistema di Ombudsman a origina na Suisa y a bira popular 
den hopi pais rond mundo. Awor, Aruba finalmente ta logra 
instala su prome Ombudsman y bira e ultimo pais den Reino 
Hulandes cu a logra esaki. Segun e ley di Ombudsman, e 
proceso di nombramento ta detaya. Specificamente, articulo 
5 ta stipula cu ta Parlamento ta nombra un Ombudsman. 
Pero, e candidatonan ta wordo scogi pa presidente di Raad 
van Advies, presidente di Algemene Kamer, y presidente di 
Gemeenschappelijk Hof van Justitie di BES y CAS. 


Articulo 5, lid 2, ta stipula cu e instancianan aki tin di 
presenta na Parlamento no menos cu tres candidato, sin 
indica un preferencia. E proceso di screening ta riguroso, 
y pa yega n’e tres candidatonan final, por lo menos 9 otro 
candidato mas a wordo evalua. Esaki ta indica cu Aruba tin 
e tres miho candidatonan p’e funcion cu a wordo presenta 
na Parlamento, y cualkier cu Parlamento scoge, sigur lo tin 
e capacidad pa haci un trabou excelente y digno pa comu- 
nidad, Tevreden a splica. 


No a mantene secresia rond di nombernan pa Ombudsman 
Na momento cu e nombernan di e candidatonan a yega 
Parlamento, e dia siguiente tur informacion a wordo publica 


den prensa. “Algo condenabel na mi opinion. P’esey mes 
momento mi a skirbi un carta pa presidente di Parlamento 
trata e sucedido aki den CHA. Y ta spera cu e peticion 
aki wordo tuma na serio ya wordo atendi lihe. Bo lo a 
spera cu algo confidencial ta wordo atendi eticamente p’e 
Parlamentarionan di cada fraccion, y cu nan lo a mantene 
secresia te ora cu e proceso termina completamente. 


Pero pa saca probecho politico y mancha comienso di e insti- 
tuto algun fraccion politico tabata dispuesto pa intercambia 
informacion cu no mester a comunica ainda cu prensa. 
Fraccion di MEP ta condena e hecho cu e informacion tabata 
den prensa y ta solamente comision di CHA esta tur lidernan 
di fraccion di Parlamento y e instancianan menciona so ta tin 
e informacion aki y n’e momentonan ey, ni e candidatonan” 
pa Ombudsman, Tevreden a expresa. 


Pasonan siguiente 
Parlamento lo tin di tuma nan decision entre e tres candi- 
datonan cu nan nomber a wordo entrega p’e comision na 
parlamento pa nombramento. Atrobe ta remarca cu e ley ta 
indica cu no ta a base di secuencia mester mira e candida- 
tonan, pasobra tur ta apto pa ocupa e funcion. E candidato 
cu wordo scogi p’e mayoria den Parlamento lo por asumi e 
encargo di Ombudsman pa seis aña y despues di esey e lo 
por bolbe wordo scogi pa otro seis pa un di dos periodo, 
pero ta Parlamento lo dicidi cu si e Ombudsman lo tin di 
pasa e proceso di nombramento y screening atrobe. 


“Mas sigur oposicion a saca e informacion di nombramento 
pa prensa, p’asina trece polemica y politica den henter e 
escogencia di e Ombudsman. Pero contrario n’esaki, nos 
ta spera cu cualkier di candidato pa Ombudsman cu wordo 
scogi, wordo carga pa comunidad. 


Manera e comision cu a scoge e tres nan a remarca cu tur 
tres ta cualifica y lo por haci un trabou sublime. Nos tin 
tur confiansa cu esaki tambe lo t’e caso y di awor caba ta 
felicita tur tres candidato pa por a yega asina leu y cu esun 
cu Parlamento scoge di awor tambe nos ta dese’e hopi exito 
den e funcion”, e parlamentario a manifesta. 


Parlamento lo tin di dicidi na final kende ta bira Ombudsman, 
y den nomber di comunidad Fraccion di MEP lo scoge na un 
forma imparcial. “Nos deseo ta pa por logra un escogencia 
unanime. Y p’esaki nos fraccion ta dispuesto pa hiba un 
dialogo cu otro fraccionnan p’asina nombra Aruba su prome 
Ombudsman of Ombudsvrouw”, asina Parlamentario Hendrik 
Tevreden a finalisa su declaracion. 


Parlamentario Tevreden (MEP): 


Ombudsman finalmente ta bira realidad na Aruba 


31 
Diaranson, 3 Juli 2024 
COMUNIDAD 
AWEMainta 


32 
Diaranson, 3 Juli 2024 
COMUNIDAD 
AWEMainta 


ENFERMERA Reina di departamento A4 tabata bezig ta 
regla algun cos pa su manager y djey nan dos a cana drenta 
e camber di reunion unda el a topa cu tur dos miembro di 
Hunta di Directiva, su famia y varios colega directo y indirecto 
yena cu animo den tema di Hawaii. Su cara ful sorprendi 


paso e no a sospecha nada. Un sorpresa masha grandi cu a 
lag’e emociona. Un momento sigur inolvidabel y merecida- 
mente unda cu a pone Reina den ‘spotlight’ pa tur e trabou 
ehemplar cu e ta eherce na HOH. 


Reina ta traha incansablemente pa su pashentnan. E ta 
switch facilmente entre diferente tareanan y semper ta yena 
di energia. E ta sumamente flexibel, talentoso y ta responde 
lihe riba trabounan cu tin cu wordo ehecuta. E ta dedica na 
duna servicio di calidad di un forma cu solamente Reina por, 
semper cu respet pa su pashentnan sin importa con druk 
e por ta. Semper e ta para cla pa su pashentnan y ta keda 
profesional, calmo y positivo hasta den tempo di stress. 
E ta trece un toke unico y ta un inspiracion pa otro cole- 
ganan rond di dje. Reina ta un berdadera teamplayer sea cu 
e ta yuda coleganan directo of tambe di otro departamento. 


HOH ta impresiona cu su profundo experencia y conoce- 
mento di enfermeria. E ta bay ‘the extra mile’ pa yuda otro 
y su dedicacion pa ehecuta su trabou di nivel halto ta di 
admira. Semper e ta busca manera pa mehora e cuido y ta 
surpasa expectativanan. Su coleganan hasta mester cord’e 
pa tuma pauze cu ta demostra su empuhe enorme pa caba 
cu trabounan. “Reina ta mi man drechi; e ta traha cu hopi 
amor y mi por conta semper riba dje. Reina semper t’ey!”, su 
manager di cuido Jo-Anne Caster ta conta. 
Reina su dedicacion pa sigui tur protocol y percura p’e sigur- 
idad di pashent ta di admira. Claramente Reina a demostra 
di ta un colega ehemplar cu merece e tremendo reconoce- 
mento aki. Hunta di Directiva, management y coleganan ta 
hopi orguyoso di tin Reina como colega y henter team HOH 
ta spera cu e keda hopi mas aña cu nos. Masha pabien Reina! 


Un colega hopi dedica cu amor pa tur pashent 


Enfermera na Hospital Reina San Juan ta empleado di luna mei 

BIBLIOTECA hubenil ta ofrece muchanan na Aruba un 
coleccion grandi di buki pa wak y lesa. Tin buki pa mucha di 
tur edad. Representantenan di Biblionef na Aruba, Sra. Carla 
van Eerden y su colega Sandra Postma a entrega otro cargo 
di buki pa baby y mucha na sra. Michelle Thiel-Roos, hefe di 
Dept. Catalogo. Sra. Michelle Roos ta hopi contento cu buki 
nobo. Den cargo tin bukinan pa baby y tambe bukinan pa 
mucha di 6 pa 8 aña. Un bunita coleccion cu biblioteca por 
fia su miembronan hoben. Biblioteca ta gradici Biblionef pa 
trece e bukinan Aruba. 


Biblionef ta un instancia cu ta traha rond mundo pa stimula 
lesamento y laga tur mucha experencia e goso di lesamento. 
Biblionef ta traha pa mucha cu no tin acceso facil na buki y 
semper a traha hunto cu biblioteca. Biblionef Aruba ta parti 
buki na scolnan na Aruba ya pa mas cu 20 aña. 


Biblioteca ta ofrece miembresia gratis pa baby, mucha y 
hoben bou 18 aña. Esaki ta habri un mundo di buki, storia 
y informacion, tambe Ebooks y audiobooks. Miles di buki ta 
warda nan! Ta ofrece espacio pa studia, siña, topa y reuni, 
computernan cu Internet y tambe Free WIFI. Ademas tin 
espacio pa diferente evento y exposicion. Biblioteca ta habri 
di dialuna pa diabierna. 


Buki nobo pa tur mucha 


34 
Diaranson, 3 Juli 2024 
COMUNIDAD 
AWEMainta 


DIABIERNA ultimo dia 28 di juni 2024, Rotary Club Aruba 
a instala su directiva nobo pa 2024–25. E evento a tuma luga 
na e edificio renoba di Maria Convent na Universidad di Aruba. 
Presidente saliente Luis Oduber a hiba palabra un rato unda e la 
desea e Presidente di aña Rotariano venidero tur clase di exito 
y gradici e miembronan y di e club cu a sa di duna nan sosten 
pa asina Rotary Club Aruba por a sigui cu su aporte y sosten na 
diferente fundacion riba nos isla. 


E anochi a sigui cu instalacion di e directiva nobo bou di guia di 
Dr. Diego Acevedo, apunta como e siguiente presidente di Rotary 
Club Aruba pa aña 2024 – 2025. Diego ta miembro di Rotary Club 
Aruba desde 2017 y a fungi como miembro di directiva pa un par 
di aña. 
E otro miembronan di directiva a keda como lo siguiente: 
Rebecca Maduro (secretaria), Robert Henriquez (tesorero),  Luis 
Oduber  (presidente saliente), Rubiela Lampe-Chiquito (director 
di administracion di e club y vice presidente), Orlando Hoevertsz 
(director di miembresia y secretario eligi), Paul Arends (director 
di proyectonan comunitario), Joost Lomans (director di Rotary 
Foundation) y Rishi Achaibersing (sergeant at arms). 


Durante e anochi di instalacion, Diego a haci entrega tambe di 
reconocimento na Presidente Saliente di Rotary Club Aruba Luis 
Oduber cu un Paul Harris award pin pa su tremendo trabou durante 
e aña cu a pasa y asina termina su presidencia den un forma super 
ameno y positivo. Tambe Diego a honra miembro Stanley Looman 
pa su dedicacion y compromiso pa yuda nos comunidad. 


Presidente Diego a hiba palabra reflehando ariba su trayectoria y 
con e magia di Rotary a hib’e pa join Rotary Club Aruba, facilita pa 
un encuentro casual na un aeropuerto cu Rotarian Barry Rassin, 
ex-Presidente di Rotary International. E magia di Rotary, esaki ta 
e tema pa e aña aki. Presidente Diego a enfatisa ariba e magia di 
Rotary y e nificacion di crea “serendipity”. E la sigui na elabora 
tres elemento esencial pa logra esaki; siendo curioso, consciente 
y tumando accion claro semper teniendo na cuenta e “4-way test” 
di Rotary. 


Di e cosnan cu nos ta bisa, pensa of haci, nos tin cu puntra nos mes 
e siguiente 4 preguntanan: Prome: e ta e berdad? di dos: e ta husto 
pa tur esnan concerni? di tres: e lo yuda construi bon boluntad y 
mihor amistad ? y di cuater: e lo ta beneficioso pa tur concerni? 
Presidente Diego ta sumamente orguyoso di e impacto positivo cu 
e famia di Rotary tin den nos comunidad. Rotaract Club Aruba y 
clubnan Interact Club Colegio Arubano, Interact Club Aruba na de 
Schakel College y Interact Club na International School of Aruba a 
bin ta hasi un tremendo trabao cu diferente proyecto nan. 


Na final Presidente Diego kier a gradici tur esnan cu a haci e anochi 
di instalacion posibel. 


Rotary Club Aruba ta instala directiva nobo pa 2024-2025 

DESPUES di un programa impactante y intensivo diseña pa yuda 
hobennan desaroya holisticamente riba 5 area di bienestar ‘Lead By 
Design’ den colaboracion cu CEDE Aruba a exitosamente clausura Plan 
di Bario ‘Lead By Design’ pa loke ta trata barionan di Piedra Plat, Santa 
Cruz y Noord. 


Programa di ‘Lead By Design’ ta hiba un enfoke holistico enfoca pa ekipa 
hobennan descubri nan identidad, segun nan diseño unico y conse- 
cuentemente hiba nan mas cerca di tuma decisionnan mas concreto pa 
loke ta trata escogencia di nan futuro carera. 


“Mi tin hopi aña ta traha cu hobennan, tanto via scol como docente na 
diferente MAVO school, como via “Youth programs/camps anual” cu mi 
a bin ta organisa desde 2013, bo ta mira toch cu hopi biaha e hobennan 
ta keda tranca den cierto otro area di bida cu ta e estilo di bida holis- 
tico, unda entre otro, nan no sa ki direccion di estudio pa scoge, kico 
ta nan talento, con pa tuma decisionnan den bida, norma y balor, ki 
impacto come saludabel tin specialmente riba nan enfoke mental. For di 
momento cu mi a cuminsa desaroya e programa y a pasa door di dje cu 
nan, mi mes a bira un hoben - mi a ‘leef mee’ tur cos cu nan y mi por bisa 
cu e 14 simannan aki, tabata un exito. Awe nos ta papia di hoben, pero 
mester corda cu mañan nan tambe lo bira un famia, nan ta bay studia, 
nan lo bin bek y tambe forma nan famia, dus bo ta traha un fundeshi 
pa nan, cu nan ta keda construi durante nan jornada di bida, ” Sra. 
Sharleen Tromp, kende ta un Entrenado Certifica di Gallup Strengths, 
Finansas, Personalidad y Desaroyo di Talento, como tambe un Docente 
di profesion, a splica. 


Un programa cu a conta cu presencia di 45 hobennan di diferente bario 
y scolnan cu kende tambe a siña conoce otro durante e programa ‘Lead 
By Design’. 


“Ora mi a bin mi no tabata conoce niun hende, pero Juffrouw Sharleen a 
introduci mi, mi a sinti mi hopi great y bon bini. E ekipo a trata nos hopi 
bon y mi a siña hopi cos cu mi no tabata sa prome. Mi a gusta hopi e 
module di “Personalities,” como tambe esun di “My Strengths,” hoben 
participante di Programa ‘Lead By Design’,” Jaythan Tromp a comparti. 
Jonathan ta splica cu e kier bira un professional “Ethical Hacker,” a 
haya su siguransa cu esaki ta loke e lo bay p’e. “E Programa ‘Lead By 
Design’ a yuda mi hopi den esaki, concretisando mi deseo pa bay den e 
direccion aki, pasobra tanto mi “personality” y como mi “strengths” ta 
alinea cu esaki,” Jaythan, a sigui splica. 


“Actualmente mi ta den mi “gap year” prome cu mi sigui pa Hulanda y 
na momento cu mi a wak e flyer, mi a hay’e hopi interesante pasobra 
el a menciona hopi topico pa yuda mi reconoce y conoce mi mes miho, 
prome cu mi bay Hulanda,” participante Isabela Quilotte a comparti. 
“E Programa ‘Lead By Design’ a echt habri mi wowo, pa loke ta trata mi 
personalidad. Ami cu mi mama ta dos diferente personalidad y awo cu 
mi a pasa door di e materia, y wak e riba papel, mi por a bon compronde 
nos diferencianan, esaki ta haci cosnan hopi mas facil.” 


“E programa tabata hopi fun y mi a siña hopi cosnan cu mi no tabata sa 
di mi mes. Mi a siña conoce mi mes miho, pasobra mi no ta hopi sigur 
di ken mi ta,” hoben participante di bario Santa Cruz, Angel Morales a 
splica. “Mi a haya sa cu mi tin cu traha riba mi enfoke pasobra parti di 
mi personalidad ta cu mi ta distrae hopi, y e ta berdad cu mi ta asina. 


Tambe mi a gusta e parti di “Love Language,” paso berdad tin biaha ta 
gusta ta cu hende, pero tin biaha no. Mi gusta ta cu hendenan cerca 
di mi, y pasa tempo di calidad. Tambe, e les aki a yuda mi concretisa e 
futuro doctor cu mi kier bira,” Morales ta afirma. 


“Ora mi a cuminsa, mi no a spera mucho di dje, pero na final, mi por bisa 
awe cu mi a bay hopi curso, pero esaki ta esun cu mas a impacta mi”, 
hoben participante Isaienne Martis a remarca. “Mi a gusta e module di 
“Beroepskeuze” hopi, paso prome mi a medio pensa cu mi kier bira un 
dokter, pero awo cu mi a pasa door di e module, mi ta bisa si, mi ta bay 
bira dokter. Tambe mi a gusta e module di e “Digital Vision Board,” paso 
eynan nos a siña traha den forma creativo y pone nos pensamento riba 
un digital board. El a colecta tur cos, manera mi personalidad y cosnan 
cu mi gusta, den un solo documento,” Martis a comparti. 


“Nos siguiente programa lo continua den barionan di Dakota y Lago 
Heights. Mi ta hopi excited pa cu esaki, como tambe den ki forma mi 
por sigui cu e gruponan existente kende hopi di nan a puntra si nan por 
forma parti di e programanan di Dakota y Lago Heights tambe,” e desa- 
royado di programa, Sra. Sharleen Tromp a termina bisando. 


Programanan di Dakota y Lago Heights lo ta pa hobennan entre edad 
di 16 pa 18 aña di edad. Participacion ta gratis, danki na CEDE Aruba y 
e Centro di Barionan cu ta sponsor pa sostene e gastonan envolvi. Pa 
haya sa mas tocante Programa di ‘Lead By Design’, por tuma contacto 
cu e fundacion via +297 733 0377. 


Programa ‘Lead By Design’ den colaboracion cu CEDE ta clausura 3 bario: 


Hobennan ta termina cu enfoke firme y excita pa continua nan futuro 

COMO Minister di Asunto Economico, Comunicacion, y 
Desaroyo Sostenibel, Minister Geoffrey Wever a expresa su 
gratitud na e organisacion di OSTAD 200 Incubator. E OSTAD 
200 Incubator ta un programa di mentorship y desaroyo 
empresarial, cual ta yuda esnan cu kier cuminsa (“start- 
up”), of crece (“scale-up”) nan negoshi cu ideanan innova- 
tivo, yega nan meta. Como incentiva, tin un premio maximo 
di AFL 10,000 pa e ganado di e programa, den ambos cate- 
goria di Start-Ups y Scale-Ups. 


Aruba ta experenciando un crecemento economico signifi- 
cante, esaki ta trece cu ne oportunidadnan nobo pa empresa- 
rionan. E periodo di expansion economico aki ta habri porta 
pa desaroyo nobo y innovacion den diferente sectornan. E 
programa OSTAD 200 Incubator ta un oportunidad perfecto 
pa capta e energia aki y pa contribui na crea un atmosfera 
unda ideanan creativo por bira realidad. 


“Mi Ministerio ta dedica na duna sosten continuo na e indu- 
stria creativo, agricola comercial, y den tur aspecto di desa- 
royo sostenibel. Nos ta sostene iniciativanan cu ta yuda nos 
empresarionan chikito y mediano”, Minister Wever a declara. 
Trahando constantemente pa promove diversificacion 
economico, cual ta crucial pa fomenta “entrepreneurship” y 
sostenibilidad den e desaroyo comercial nobo. 


Nos kier encurasha tur entrepreneur den accion of den 
curason, pa busca mas informacion di e programa OSTAD 
200 Incubator. Esaki ta un oportunidad unico pa bo haya e 


guia y sosten cu bo mester pa logra bo meta. “Mi ta kere cu 
e estimulo corecto, bo por como un empresario contribui na 
nos economia, comunidad y bo propio desaroyo personal”, 
segun Minister Wever. 


“Danki na Impact Hub Aruba pa e iniciativa importante aki, y 
tambe na tur sponsor y colaboradonan cu a haci esaki posibel: 
Camara di Comercio, Universidad di Aruba, SETAR, WEB, 
Aruba Hotel & Tourism Association, Aruba Tourism Authority, 
Ingenious Business Solutions, Qredits, Blue Vacation Rentals 
Aruba, y Bold Bizz. Boso compromiso y apoyo ta funda- 
mental pa e garantisa exito di programa aki”, Minister Wever 
a expresa. Mi ta desea tur participante hopi exito! 


Bishita www.ostad200.com pa mas informacion. Inscripcion 
ta habri te cu 3 di juli, 2024. 


Minister Geoffrey Wever: 


OSTAD 200 Incubator ta brinda un oportunidad 
grandioso y unico na (futuro) empresarionan 

RECETA DI DIA 


AKI bo tin un receta facil y perfecto pa un fiesta: Mini- 
Sandwich di ham cu keshi horna. Nan ta dushi, rapido pa 
prepara y semper nan ta un exito. 


Ingrediente: 
12 dinnerrol (Nan por ta tipo slider of mini buns) 
12 slice di ham (bo po uza ham cushina of esun di bo pref- 
erencia) 
12 slice di keshi (cheddar, Suiso of esun cu bo ta prefera) 
½ cup di manteca dirti. 
1 cuchara di Dijon Mustard 
1 cuchara di Worcestershire Sauce 
1 telep di garlic powder 
1 telep di onion powder 
2 cuchara di poppy seeds (simia di amapola) (opcional) 
Peterselie fresco corta (opcional, pa decora). 


Instruccion: 
1. Preparacion di e sandwichnan: Prekeinta e forno na 180°C 
(350°F). Corta e pannan na mita horizontalmente y pone 
nan riba un teblachi pa horna nan levemente cu vet riba nan 
(crisco, manteca, azeta, loke abo kier). Pone un slice di ham 
y uno di keshi den cada pan. Despues, pone e parti ariba di 
e bun riba e keshi. 


2. Preparacion di e dressing: Den un comchi chikito, mescla 
e manteca dirti, e Dijon Mustard, e Worcestershire Sauce, 
garlic powder, e onion powder y e poppy seeds (si bo ta 
uzando esaki). Cu un kwashi di cushina, hunta generosa- 
mente e manteca riba e parti ariba di e pannan. 


3. Horna: Cubri e teblachi cu aluminium y horna durante 15 
minuut. Kita e papel aluminium y horna durante 5-10 minuut 
adicional of te ora cu e sandwichnan ta tiki bruin y e keshi a 
dirti completamente. 


4. Presentacion: Saca e teblachi for di e forno y lag’e fria 
un tiki prome cu sirbi. Si bo ta desea, sprinkle un poco di 
peterselie fresco corta riba dje pa decora. 


Conseho: 
Bo por prepara e sandwichnan di antemano y fria nan, 
despues simplemente horna nan net prome cu e fiesta. 
Compañ’e cu un variedad di saus y dressing pa bo invita- 
donan por personalisa nan. 


E Mini-Sandwichnan aki di ham y keshi horna ta ideal pa 
cualkier fiesta y sigur lo ta un exito entre bo invitadonan. 


Mini-Sandwich di ham cu keshi horna 

E Bijbel t’e Palabra di Dios, aunke bo ta tende un par di 
sabi ta bisa cu ta hende a skirbi e Bijbel, toch nos kier 
remarca cu Bijbel a wordo skirbi pa hende pero guia door 
di e Spirito di Dios. 


• Anto tin cosnan cu Bijbel ta proclama, cu aunke hende 
cambia nan nomber toch e ta keda igual pasobra tur locual 
ta para skirbi den Bijbel ta cumpliendo letter pa letter, 
pasobra Dios no ta ekiboca Su mes. 


• P’esey ta masha importante pa tur hende kere den Cristo 
Hesus como Señor y Salbador y lesa nan Bijbel. 


Bijbel ta cuminsa bisa nos den 2 Pedro 3:7-10 lo siguiente: 
Ma e cielonan y tera actual pa medio di Su palabra ta wordo 
reserva pa candela, warda p’e dia di huicio y destruccion di 
hendenan impio. Señor no ta tarda cu Su promesa manera 
algun tin esaki como tardansa, E tin pasenshi pa cu boso, 
y no kier pa ningun hende bay perdi, ma pa tur bini na 
repentimento. Ma e dia di Señor lo bin manera un ladron, 
den cual e cielonan lo pasa bay cu un boroto inmenso, y e 
elementonan lo wordo destrui cu un calor intenso y e tera 
y su obranan lo wordo kima completamente. 


Ojo!!! Laga nos tene bon cuenta cu locual hende ta yama 
Cambio Climatico, ta simplemente e comienso di locual 
Dios ta bay haci, y si tempo calma ta pa duna hende tempo 
pa arepenti y yega na conocemento di e Berdad. 


Y Bijbel ta sigui relata:Como cu tur e cosnan aki lo wordo 
destrui di e manera aki, ki sorto di hende boso mester ta 
den un conducta santo y deboto, sperando y purando e 
binida di e dia di Dios, pa cual motibo e cielonan lo wordo 
destrui door di kimamento y e elementonan lo dirti door 
calor intenso. Esaki no ta un topico pa spanta hende, pero 
un berdad pa cambia bida di hende, pasobra hopi hende 
ta bibando den filosofia, of den nan mes mundo, caminda 
maldad, inmoralidad y abominacion ta goberna y nan 
no kier tene cuenta cu e berdad di Dios, y ta rechasa su 
Palabra completamente. 


• Ta hopi t’esnan cu ta asina sabi cu nan ta kere cu nan 


poder militar, nan por destrui otro paisnan cu bom y 
misilnan di largo alcance. Cuanto gobierno rond mundo 
no ta inverti den tur tipo di arma nuclear mientras cu den e 
pais mes tur caminda bo ta ripara cu tin hende cu hamber 
y necesidad. 


• P’esey Dios ta bolbe avisa den su palabra, kico lo pasa 
cu esnan y ta pasando cu esnan cu ta rechasa Dios. P’esey 
nos mester tene bon cuenta locual ta para skirbi den 
Romanonan 1:24-25 bisando: 
P’esey tambe Dios a entrega nan na impuresa, den pasi- 
onnan di nan cu rason, pa nan cu nan deshonra nan mes 
curpa. Pasobra nan a cambia e berdad di Dios pa un mentira 
y a adora y sirbi e criatura enbes di e Creador, Kende ta 
bendiciona pa semper Amen. 


• Pakico e nacionnan mester puntra: Unda Dios a keda 
awor? Ma nos Dios ta den e cielonan y ta haci tur loke ta 
agrad’E. 
E oportunidad cu Dios ta ofrece nan mundo completo ainda 
ta vigente pasobra Dios ta stima tur hende; Pasobra Dios 
a stima mundo asina ta tanto e a duna Su Yiu unigenito pa 
ken cu kere den dj’E no bay perdi ma tin bida eterno (Juan 
3:16). 


No ta tempo pa ningun hende gamble mas cu nan bida. 


Fortaleza pa Famia 


Sinceramente, Pastoor Marcel Balootje 


Palabra di dios ta declara cu calor 
lo sigui aumenta inmensamente 

“Señor ta mi wardador, mi n’ tin falta di nada: 
Den cunucu di yerba berde. E ta ponemi 
sosega. E ta hibami na awa trankil, pa mi 
bolbe haya forsa.” Salmo 23 


Cu hopi tristeza na nos curason pero 
agradecido pa tur loke nos a comparti cune, 
nos ta anuncia fayecimento 
di nos casa, tata, welo, ruman, 
omo, primo, gran amigo y bon colega den 
mundo di periodismo. 



Angel Merix Coronel 
*31 mei 1950 - †26 juni 2024 
Un locutor, un periodista, un comentarista, 
un visionario, un consehero, creador di 
Aruba y su Turismo y un fotografo 


Na nomber di su 
Esposa: Karen Cargile–Coronel 
Yiunan: 
Audrey y Lionell Tham–Coronel 
Monique Coronel y Jorge Lumenier 
Angiène Coronel y Meier Maduro 
†John Allen 


Nietanan: 
Veronique Vrolijk y Patrick Werleman 
Javinah Wernet 
Ginique Vidal 
Zizianne Tham 
Ashley y Damian Sanchez–Allen na Merca 
Rumannan: 
† Maria Francisca Trimon–Coronel y Toribio 
Trimon 
† Flora Booi–Coronel y Hubert Booi 
Estrelia Coronel-Hirschfeld y † Willem 
Hirschfeld 
Carlos Coronel y Maggy Dijkhoff 
Sobrina y sobrinonan: 
Ludwina Booi y Sandra Castro 
Celina y Willem Kielman 
†Miriam y Raphael Everon 
Flora Booi 
†Hubert y Vicky Booi–do Nascimento 
Antonieta y Hubert Ras 
Angie Trimon y Edgar Diaz 
Cheryl y Garfield Monah–Trimon 
†Gino Trimon 
Valerie Hirschfeld 
†Gregory Hirschfeld 
Candice Dumfries 
Carolina Dumfries 
Mama di su yiunan: 
Gladys Rasmijn 
Mariene Croes 
Cuña y swanan: 
Kenn Cargile, Jeff Skaggs, Laurie 
LaGumina y demas famia na Merca 


Primo y primanan: 
†Jacobo “Coco” y Joan Coronel-Peterson 
y yiu Desiree 
Ramona y Marciano Ruiz–Coronel y 
yiunan Arminda, Alfred, Danilo y Clarissa 
Theresita “Chita” Coronel y yiunan Boeti, 
Rene y Angeli 
†Casimiro “Chomi” Coronel y yiunan 
Fermin, Angelique, Hardy-Dave y Monique 
Fermin “Mito” Coronel y yiunan Cherryl y 
Marc 
Hubert Hart y Marilyn, †Norman Hart y 
†Maria , Louisa Hart y Edgardo, Mildred 
Hart, Marjorie Hart, Julius Hart y Norma, 
Frans Hart y Diana, Johnny Hart y Ina, 
Wilfred Hart y Lucia, Yvonne Hart y 
Maximo, †Eric Hart y Lily, Irene Hart y Luis, 
Edwin Hart y Ludwina, †Kenneth Hart, 
Ludwig Hart y Judith, Julieta Hart, Elizabeth 
Hart y Darwis Hart y nan famia. 


Demas famia: 
Coronel, Cargile, Hart, Tham, Lumenier, 
Maduro, Allen, Vrolijk, Wernet, Vidal, Booi, 
Hirschveld, Trimon, Do Nascimento, Ras, 
Monah, Diaz, Naar, Ruiz, Peterson, Dijkhoff, 
Sanchez, Skaggs, LaGumina, Rasmijn, 
Croes, Kock, Dumfries, Kielman, Everon, 
Castro, Toppenberg, Tromp, Werleman, 
Perez, Giel, Carlo, 
Demas famia, amistades y conocirnan 
den exterior. 


Tur su bisiña y bon amigonan di Soccotoro 
y Washington, ex-coleganan di prensa y 
radiodifusion local y islanan bisiña, Tele 
Aruba y DTZ. 
Sin lubida su bon amigonan di Boneiro, 
Curaçao y mas paisnan den exterior. 
Tambe tur su bon amigonan cu semper 
tawata tey pe, cu ta mucho hopi pa 
menciona. 


Un gradicimento na Koningin Wilhelmina 
Kanker Fonds, Zuster Ita y Zuster Zoraida 
di KWKF y tur e Zusternan y Broedernan di 
Huize Maristella. 
Ta invita demas famia, bisiña, amigo, 
amiga y conocirnan pa ceremonia y 
despedida cual ta tuma lugar diaranson 
3 juli 2024 di 1or pa 4or di atardi na Aurora 
Funeral Home. 


Entiero lo wordo di stream riba pagina di 
facebook Obituary Aruba 


Response ta di 3.30pm pa 4.00pm 
Cremacion lo tuma lugar den seno 
familiar. 


Na lugar di flor of krans un donacion na 
Koningin Wilhelmina Kanker Fonds lo ta 
altamente aprecia. 


Nos ta lamenta cu despues di entiero nos 
no por ricibi bishita di condolencia na cas. 
Bistimento ta keda liber na cada persona. 


Nos disculpa si den nos tristeza nos por a 
lubida algun persona of famia. 


“Señor ta mi wardador, 
mi n’ tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haya forsa.” 
Salmo: 23 


Cu dolor na nos curason nos ta anuncio fayecimento 
di nos mama, wela, bisawela, 
ruman y tanta stima: 


Marian Louisa 
Andrews 
*03-12-1933 - †27-06-2024 


Na nomber di su: 
Yiunan: 
Orma Tingling-Jackson y esposo Vernon na Merca 
Selina Jackson na Merca 
David Jackson y señora Vitalinda 
Alicia Trinidad-Jackson y esposo Siegfried 
Rosalva Jackson 
Clarina Jackson 
Lorenzo Andrews y señora Monique na Hulanda 


Nieto y nietanan: 
Daniel Morris na Merca 
Gabriella, Deidrick, Keisha Smith na Merca 
Kevin Anthony na Sint Lucia 
Anthony y señora Samantha, Miriam Trinidad 
Naïlah, †Mayron “Tula”, Rheliana Bayne 
Elize Leonard 
Liòn, Leannard, Demy na Hulanda 


Bisanieto y bisanietanan: 
Ezra, Kishanti, Jordan, Ebony, Luke Browne 
Aliya Trinidad 


Ihanan: 
Yolanda Peters na Sint Vincent, Charmain Andrews 


Rumanan: 
†Solomonon Andrews y †Elsie 
†James Andrews y Lucy Almonte na Hulanda 
†Jestina “Beatrice’ Craigg-Andrews y †Odriel 
†Nathaniël “Natha” Andrews y Valrene na Saint Croix 
†William Andrews y Melesie na Paraguay 
†Ezekiel “Ziek” Andrews y †Cornelia Andrews-Stoof 
Reginald “Regi” Andrews y †Unita Andrews-Priest 
Victoria “Toya” Andrews y Edwin Boutisma 
†Julius “Toonchi” Andrews y Rhona Williams 
†Ferdinand “Ferdi” Andrews y Ingrid Andrews-Gomez 
Olivia Muhummad-Andrews y †Eugene na Merca 
Madeline Andrews na Merca 
Paulina “Nelly” Heemstadt 


Sobrina y sobrinonan na Aruba: 
Mary, Ruth, Haydee Andrews; †Phillip, †Reuben y Etty 
Craigg-Lourens, Judith Hazel-Craigg y Irvin, Elizabeth 
Craigg; Vanchi, Esther, Victor Andrews; Jose Hooi; 
†André y Winnie Pak-Farro, Silvio, Julio Andrews; Corina 
Andrews; Charmain, Xiomara Berkel, Alvaro Andrews 
y Mila Gomes; Alwyn, Ralph, Raphael, Errol Andrews; 
Sharléne Andrews; Ricardo y Crisienne Illidge-v/d 
Biezen, Wilfrido, Hubert, Charlotte Heemstadt; 


Sobrina y sobrinonan na Hulanda, Merca, Corsow, 
Sint Vincent, Sint Kitts, Sint Croix y Hawaii: Jennelle, 
Kathi, David, Naomi, †Joan, Juliette, Andres, Giovanni, 
Ismaël, Alicia, Rocky, Ricky, Fidelia, Edith, Ria, Jacky, 
Graciela, Maruschka, Coleen, Nicole, Lucretia, 
Claudia, Michelle, Solomon, Christina, Ahmad, 
Khadijah, Daniel. 


Demas famia: 
Andrews, Marinus, Lynch, Scott, Mercera, Willis, 
Exposito, Maria, Dirksz, Geerman, Carti, Prescott, 
Howard y Nedd. 


Ta invita tur famia, bisiña y conocir pa asisti na acto 
di entiero cual lo tuma lugar diasabra 6 di juli. For di 
9or nos defunto stima lo ta reposa den Misa Wesley 
Methodist Church na Longfellowstraat 3. Respons ta 
cuminsa 10:00 despues ta sali pa santana na Sabana 
Basora. 


Nos ta lamenta cu despues di entiero nos no por ricibi 
bishita di condolencia na cas. 
Den nos tristeza nos por a lubida algun famia. Nos 
disculpa. 

Mi ta bay feliz y agradecido 
Pa e tempo largo cu 
Señor a regala mi cu boso. 
Pa tur e amor cu 
Mi a ricibi di boso 
Y cu mi por a duna boso 
Señor ta bon y husto 
El a mira cu 
Mi tabata agota 
El a tuma mi den su brasa 
Pone mi sosega. 


A fayece cristianamente nos mama, ruman, tanta, 
cuña, madrina y comader stima: 


Sra. Vda Maria del 
Valle Croes Buckley 
cariñosamente conoci como: ”Vallecita” 
*22-04-1932 - †30-06-2024 


Acto di despedida ta tuma lugar dia 3 di juli 2024 di 9 
or pa 1l or di mainta na Royal Funeral Home. Despues 
la sigui acto di cremacion den seno familiar. 


Lagrima y flornan por seca, su recuerdonan y tur loke 
el a haci y significa pa nos, lo keda graba pa semper 
den nos mente y curason. 


“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Cu dolor na nos curason nos ta 
anuncia fayecimento di: 


Hortencia Henriquez 
mihor conoci como: ”Tencha” 


acto di entiero lo wordo anuncia despues. 


Mi a biba un bida yen,Mi a biaha kada kaminda. 
I mas, hopi mas ku esaki, Mi a hasié na mi 
manera. - Frank Sinatra 


Ta anuncia fayecimento di: 


Harold W. Helder 
Cariñosamente yama “Roy” 
*10-09-1950 - †01-07-2024 


Acto di entiero lo wordo anuncia despues 


Gradicimento / Invitacion 


Pa media di esaki famia ta gradici tur esnan cu a 
haci acto di presencia na entiero di nos defunto 
stima: 


Virginia Criskla 
Maria Angela 
“Vilma” 


Un danki na tur esnan cu a expresa nan 
condolencia via facebook,whatsapp, 
jamadanan y presencia. Un danki especial na 
Sra. Roosje Growell pa su dedicacion y atencion 
na Vilma. 


Ta invita pa asisti na 2 Santo Sacrificio di misa 
cual lo tuma lugar na Misa Inmaculada 
concepcion na Sta. Cruz dia: 
Diahuebs 04 di juli 2024 pa 7:00 pm 
Diasabra 06 di juli 2024 pa 7:00 pm 


Bo(so) presencia lo ta altamente aprecia. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña 
forsa”. - Salmo: 23 


Nos ta anuncia fayecimento di: 
Dulce Maria Desbarida 
*14-12-1928 - †30-06-2024 


Acto di entiero lo wordo anuncia despues. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña 
forsa”. - Salmo: 23 


Cu dolor na nos curason, pero conforme cu 
boluntad di Dios nos ta anuncio fayecimento di: 


Alex Garnet 
John Beddo 
*14-04-1963 - †25-06-2024 


Acto di despedida lo wordo anuncia despues. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu inmenso dolor na nos curazon 
Pero conforme cu Dios su boluntad 
nos ta anuncia fayecimento di nos ser stima: 


Michael 
Roland Dijkhoff 
Cariñosamente yama “Maikel” 
*31-07-1963 †22-06-2024 


Na nomber di su 
Mayornan: 
† Alberto “Bebe” Dijkhoff y sra. Mena Dijkhoff- 
Laclé 


Rumannan: 
Albertica Dijkhoff y famia 
Richard y Jennifer Dijkhoff Tromp y famia 
Stanley Dijkhoff 
Dennis Dijkhoff 


Subrinonan stima: 
Chris Dijkhoff y Vivian Dirksz y famia, Joshua 
Dijkhoff, Shakira Dijkhoff y Darvin Franken, Lytsy 
Enser, Ibsen Enser, Shawn Tromp 


Tanta y omonan: 
Fichi Laclé y † Violeta Laclé- Lampe y famia 
Otilio Laclé y † Juana Laclé- Werleman y famia 
Rafael Laclé y † Maria Laclé- Ridderstap y famia 
Elviro y Monica Laclé-Torres y famia 
Frida y † Chinto Werleman- Laclé y famia 
Jolanda Laclé y famia 
Ludwina y Maikel Drumm-Laclé y famia 
† Glenda y Frenk Cornelie-Laclé y famia 
Miranda y Hubert Kock-Laclé y famia 
† Maria y † Wichi Koolman-Laclé y famia 
Simona y † Abigael Torres-Dijkhoff y famia 
† Lika y † Fechi Bareño-Dijkhoff y famia 
Beatriz Dijkhoff y famia 
† Chani y Clea Dijkhoff- v/d Biezen y famia 
† Filomena Dijkhoff y famia 
Sofia Dijkhoff y famia 
Reynaldo (Adi) y Rita Dijkhoff- Werleman y famia 
Rofina (Ina) y Jan v/d Kommer-Dijkhoff y famia 
Pablo y Vilma Dijkhoff-Croes y famia 
Edna Dijkhoff 


Primo y primanan, y demas famianan na Aruba, 
Hulanda, Schotland, Curacao y Merca. 


Amigonan stima: 
Ruth Fingal, Roycelynn y Joshua Croes-Fingal, 
Frans y Livia Velasquez y famia, Jorge “Ollie” y 
Helen Dirksen y famia, Hector Gonzalez y famia, 
Amigonan di campamento “Tranquilo Camping 
Crew” 
Yolanda Verbeeke 


Ta invita tur famia, amigo y bisiñanan pa 
compaña nos na e acto di entiero cual lo tuma 
lugar na Aurora Funeral Home diabierna 5 di 
Juli 2024 di 2’or pa 4’or di atardi, despues lo sali 
pa Santana Catolico Pastoor Kraanwinkel na 
Paradera. Nos difuntu stima lo reposa na su cas 
na Piedra Plat 83-C di 11’or y mey di mainta pa 
1’or di atardi. 


Nos disculpa si den nos tristeza nos por a lubida 
algun familiar of amigo. 


Despues di entiero nos no por ricibi bishita di 
condolencia na cas. 


“Señor ta mi luz y salbacion, di ken lo mi tin 
miedo?” 


Cu dolor na nos curazon, pero conforme cu 
boluntad di Dios, 


nos ta participa fayecimento di nos ser stima: 


Christiaan 
Cornelis Lanooij 
mihor conoci como “Chris” 
*06-12-1952 - †26-06-2024 


Na nomber di su: 
Casa: Jane E. Lanooij-de Cuba 


Yiunan: Jamy C. Lanooij 
Jeremy C. Lanooij 


Rumannan: Theo Lanooij 
Wouter Lanooij 


Sobrina: Jennifer Lanooij 


Sobrino: Andrew Lanooij 


Cuña: Shirley Lanooij 


Tanta: Annie Brouwer-Lanooij 


Primo(a)nan: Carla Vinck y yiunan, Betty Mulder- 
Vinck y Jan Mulder, Zoilita Vinck,Gerard Brouwer 
y fam. , Thea Brouwer, Lila Fornerino (†) y casa 
Norvel Fornerino. 


Suegra: Aura V. de Cuba-Arendsz 


Demas famia, Amistad-, bisiña- y conocinan na 
Curaçao, Bonaire, Aruba y Hulanda. 


Na tur miembro di coronan: Coro Antiano, Coro 
Canta Aruba, Coro Melange y Coro Ars Nova. 


Na tur miembro di grupo 


Oportunidad pa duna condolencia: 
Diabierna, 5 juli 2024 na Aurora Funeral Home di 
7:00 – 9:00 pm. 


Acto di entiero: 
Diasabra, 6 juli 2024 na misa Sagrado Curazon 
na Savaneta di 9:00 – 11:30 am, despues pa 
santana na Sabana Basora. 


Despues di entiero no ta ricibi bishita di 
condolencia na cas. 


Salmo 23:1 
SEÑOR ta mi Wardador, mi n’ tin falta di 
nada; den cunucu di yerba bèrdè E ta 
pone mi sosegá. E ta hiba mi na awa 
trankil, pa mi bolbe haña forsa. 


Cu inmenso tristeza na nos curason nos ta 
anuncia fayecimento di nos ser keri 


Roberto Fileto Maduro 
Mihor conoci como: “Betico” 
*27-03-1960 †01-07-2024 


Na nomber di: 
Mama: 
†Nelly Isabel Maduro 


Tata: 
†Frans Roberto Maduro 


Rumanan: 
Jaime (Ety) Maduro - Swinda Boekhouwer y 
famia. 
Julio (Tuyo) Maduro - Silma Oduber y famia 
Vivian (Angie) Maduro - Famia 
Damasco (Denny) Maduro - Deborah De la 
fuente y famia 
Jose (Paquito) Maduro - Jurette Croes y famia 
Damian (Ivo) Maduro - Virginia Bislip y famia 
Raquelita (Ita) Maduro y famia 


Tanta y Omonan: 
†Cornes y †Marieta Maduro – famia 
†Pangracia y †Felipe Franken - famia 
†Ceril y †Sonia Maduro - famia 
†Maria y †Juan Maduro - famia 
†Ursulita Maduro 
†Elisa Maduro y yiu - famia 
†Eusebio y Imelda Maduro - famia 
†Eucarnacio y †Tecla Maduro - famia 
†Francisco y †Clarita Maduro-Dania - famia 
Victor y Chenta Maduro-Briezen – famia 
†Eduviga (Bia) maduro-Willems - famia 


Iha: 
Jursey Maduro 


Primonan, primanan, subrinonan, subrinanan, 
sua, cuñanan, de mas famia, bisinanan y 
conocirnan. 


Demas Famia: 
Maduro, Boekhouwer, Oduber, De la Fuente, 
Winklaar, Croes, Delaney, Cañas, Lopez, 
Wernet, Diaz, Mendez, Flanegin, Bermudez, 
Lacle, Alders, in ‘t Veld, Werleman, Dania, 
Daño, Briezen, Willems, Noguera, Dijkhoff, 
Vrolijk, Herrera, Geerman, Quant, Curiel, 
Rasmijn, Thiel, Rosel, Dabian, Lampe, Carrion, 
Cortes, Franken, Angela, Peña, Figaroa, 
Koolman, Flemming, Tromp, Evertsz, Statie, 
De Freitas, Kelkboom, Gomez, Eman, Dubero, 
Bremo, Arends, Jacobs, Jacopucci, Flemming, 
Van Hof, Nobibux, Espinosa, Abath, Alberts, 
Kock, Bareño, Erasmus, Wever. Vos, de Cuba, 
Bislip, NG 


Nos ta pidi disculpa cu den e momento nan 
dificil nos por a lubida un of otro famia. 


Acto di despedida lo tuma lugar na Aurora 
Funeral Home diahuebs 4 di Juli 2024 di 9:00 
am pa 11:00 am. Cremashon lo tuma lugar 
den seno familiar 


Nos ta lamenta cu despues di entiero no lo 
ricibi bishita di condolencia na cas. 


